text:
Meny’ibintu 5 bikwiye kuranga abashakanye bakijijwe.
Ubuzima bw’abashakanye bakijijwe bombi bukwiye gutandukana cyane n’ubwabandi badakijijwe, iyo urugo rumaze kubakwa,haba hakiriho byinshi byo gukorwa kugirango n’abana bazabakomokaho bazavukire mu buzima bwubah’Imana. Mu bushakashatsi Isange yabakoreye,twababoneye ibintu bitanu musabwa gukora igihe cyose mubana nk’abashakanye kandi mukijijwe.
1. Mujye mufata umwanya mwihitiyemo mwembi n’uko musengere hamwe, kandi byaba byiza mubikoze buri munsi. Mushobora guhitamo kujya musenga wenda mubyutse,kimwe n’uko mwabihitamo indi saha mwumvikanyeho.
2. Gufata umwanya mugasoma ijambo ry’Imana muri kumwe. Ntabwo ari bibiliya gusa ahubwo n’ikindi gitabo cyose mwajya mugisoma muri kumwe, s’ukuvuga ko buri uko ugiye gusoma waba uri kumwe n’inshuti yawe,ahubwo mushobora kubikora nka rimwe mu cyumweru cyangwa ukundi kose mwabihitamo. Icyi nikimwe mubimenyetso cy’uko mubanye neza kuko ari bacye bakora nk’ibi.
3. Igihe cyose habonetse ikibazo cy’ingutu, biba byiza iyo mufashe umwanzuro muri kumwe,muwuhurijeho. Ibi bifasha ingo nyinshi mugutera imbere no kwizerana kandi nk’uko umugore aba ar’urugingo rwawe si byiza ko umwima ijambo iwawe. Hano cyane cyane harazamo ibirebana n’umutungo,mugomba kuba muzi mwes’uburyo uba wakoreshejwe.
4. Burya urugo rwiza ni urugendwa. Ibyo mukora byose mujye mukora buryo ki bushoboka,mubone abashyitsi kuko burya mubonera umugisha mwinshi mukubakira. Ibaze nawe urugo rwanyu niba rujya rumara nk’icyumweru ntamushyitsi urukandagiyemo!! Niba ariko biri mukwiye gusenga cyane.
5. Nibibashobokera mujye mujyana gusenga mwese,musengere mu rusengero rumwe kuko n’ubundi muba mur’umubiri umwe. Ariko kandi mushobora no gusengera mu madini atandukanye bijyanye n’imyizerere ya bur’umwe ndetse mwanabyumvikanyeho neza kuburyo bitazazana agatotsi mu kubana kwanyu,gusa byaba byiza musengeye hamwe.
Nk’uko about.com urubuga dukesha iyi nkuru rwakomeje rubivuga,ngo kuri mwe mwashakanye mukijijwe, muba mukwiye gufata umwanya mukiga kubyatez’ imbere urukundo rwanyu kabone n’ubwo mwaba mwarahagaritse kubyara,cyangwa se mwarageze muzabukuru,ibyo tuvuze haruguru mukwiye guhora mubikora iteka kuburyo abana banyu bazatora iyo mico


c: text/html

text:
ubu tuvugana umugabo n umugore bar kurwana bapfa ko umwe ashaka kureba film undi ashaka match
ibintu byose babimenaguy mur salon kuburyo byanyobey ukuntu ndibubakize!
ubu c nkor iki koko?
kd ngo iyo wivanze mumirwano y umugabo n umugore ngo niwowe bateranira bakaguhondagura!
mungir inama rwose ubu meze nkuwagwanye umusaraba pe!!!
umugabo n umugore bar kurwana bapfa ko umwe ashaka kureba film undi ashaka match
ubu tuvugana umugabo n umugore bar kurwana bapfa ko umwe ashaka kureba film undi ashaka match

robotstxt: allowed

filter: keep


text:
mer.
01
août
2012
Ku wa 14 Nyakanga 2012 kuri paruwasi gatolika ya Kiziguro, diyosezi ya Byumba hatanzwe Isakramentu ry’Ubusaseridoti ku badiyakoni babiri aribo Cyprien HAVUGIMANA uvuka muri Santarali ya Nyakayaga, na Joseph BUKENYA WETASSE uvuka mu gihugu cya Uganda, bose akaba ari aba Diyosezi. Igitambo cy’Ukaristiya cyatanzwemo iryo sakramentu cyayobowe na Nyiricyubahiro Musenyeri Seriviliyani NZAKAMWITA, umushumba wa Diyosezi ya Byumba, akikijwe n’abandi basaseridoti bagera kuri 40.
Paruwasi ya Kiziguro yashinzwe n’Abapadiri bera (Pères Blancs), kuwa 11 Ugushyingo 1930 ; ivutse kuri paruwasi ya Rwamagana(Kibungo) yo yari yarashinzwe mu 1917 itahwa kuwa 05 Gashyantare 1919. Inyubako ya mbere ya Kiliziya ya Kiziguro yari isakaje ibyatsi ; naho ihari kugeza ubu yubatswe hagati ya 1940-1942, uretse ko nyuma (1980) yavuguruwe ubwo biteguraga guhimbaza Yubile y’imyaka 50. Guhera mu 1969 iyi paruwasi iyoborwa n’Abapadiri b’Abogezabutumwa b’Umutima Mutagatifu wa Yezu n’uwa Mariya (Pères Missionnaires des Sacrés Cœurs de Jésus et de Marie). Paruwasi ya Kiziguro niyo mfura mu maparuwasi agize diyosezi ya Byumba ; dore ko yibarutse n’andi maparuwasi nka Nyagahanga, Muhura, Rwamiko, Ngarama (za Byumba), na Rukara (ya Kibungo).
Kugeza ubu, abapadiri bavuka Kiziguro bagera kuri 15. Iyi paruwasi kandi igabanijemo amasantarali 6 ariyo Kiziguro, Nyakayaga, Gakenke, Nyabisindu, Rwimitereri na Nyarubuye ; ikaba igizwe n’abakristu gatolika bagera ku 80.000.
Tugarutse k’umunsi w’itangwa ry’Ubusaseridoti, abapadiri bashya bishimiye ingabire bahawe n’ubutumwa Kristu abahamagariye abinyujije muri Kiliziya ye, baboneraho no gushimira Imana yabigōmbye, ndetse n’ababyeyi babo babareze gikristu.
Mu ijambo Nyiricyubahiro Musenyeri Seriviliyani yagejeje kubari muri ibyo birori yagize ati : « Nishimiye kuba mbonye amaboko, kandi amaboko mpawe namwe : aba basore b’intarumikwa bemeye kujya mu muzabibu wa Nyagasani. Kuba Ubusaseridoti bwatangiwe ahangaha i Kiziguro, ni amahugurwa kugira ngo Kiziguro ikomeze kwera imbuto no kugira ngo yongere kubyarira Imana ubusubira. Twaje guhugura abakristu ba Kiziguro kugira ngo ikomeze kubyarira Imana abapadiri, abafurere n’ababikira. Ikindi kandi twishimiye ni umubano udasobwa tugiranye n’abakristu bo mu gihugu cya Uganda : bampaye umwana wabo kugira ngo akorere ubutumwa muri Diyosezi ya Byumba.» Umwepiskopi yakomeje avuga ko n’ubwo havutse abasaseridoti babiri, diyosezi igikeneye abandi benshi kandi beza, bityo hakaba haboneka abapadiri atuma mu maparuwasi aberereye umushumba kimwe n’andi yifuza gushinga.
Yosoje abwira abari aho ati : « Mukomeze rero musabe Nyirimyaka yohereze abasaruzi mumurima we, ariko namwe mumworohereze. Abakristu mwese, n’ingo za Kiziguro mukomeze kurerera Imana mutegurira Kiliziya abasaseridoti. Namwe basaseridoti bashya, mugende, musange abakristu mubatagatifuze, mubahanure, mubayobore.»
Fratri SENZOGA Faustin, Byumba


text:
lun.
28
févr.
2011
ISOMO RYA MBERE
Mwene Siraki (Sir 35,1-12)
1Uwubahirije itegeko aba atanze amaturo menshi, ukurikije amabwiriza aba atuye igitambo cy’ubuhoro, 2uwagiriye undi neza aba atanze ituro ry’ifu y’inono, kandi ufashije abakene aba atuye igitambo cyo gushimira. 3Igishimisha Uhoraho ni ukwamagana icyaha, kandi kwanza akarengane ni nk’ igitambo cyo kwicuza. 4Ntuzahinguke imbere y’Uhoraho imbokoboko, ahubwo ayo maturo yose jya uyatanga kubera itegeko. 5Ibinure by’itungo ry’intungane bibobeza urutambiro, n’impumuro yabyo ikagera ku Umusumbabyose. 6Igitambo cy’intungane kirakirwa, kandi kigahora ari urwibutso rutazibagirana.
7Ujye ukuza Uhoraho n’umutima ukeye, kandi ntugatsimbarare ku muganura w’ibyo wejeje. 8Ibyo utanga byose bijye birangwa n’umucyo, kandi uturane ibyishimo kimwe cya cumi cy’ibyo utunze. 9Jya uha Uhoraho ukurikije uko na we yaguhaye, ubikorane umutima ukeye uko wifite, 10kuko Uhoraho azakwitura, akabikwishyura ukubye karindwi. 11Ntukagire ibyo utanga ugamije gushukana, ntiyabyakira, kandi ntukishingikirize igitambo cy’uburiganya. 12Koko rero Uhoraho ni umucamanza, nta bwo areba umuntu.
ZABURI (Zab 50 (49), 4.7ac, 8.12, 14.23a)
Inyik/Tujye dutura lmana igitambo cyo kuyishimira.
Imana itumije ijuru kimwe n’isi iri hasi,
ngo bihugukire urubanza ifitanye n’umuryango wayo.
Na yo iti «Tega amatwi muryango wanjye, ngiye kuvuga;
jyewe Imana nkaba n’Imana yawe!
«Ibitambo untura si byo nguhora,
kuko ibitambo byawe bitwikwa bimpora imbere.
Ndamutse ngize inzara, sinaza kubikuganyira,
kuko isi n’ibiyirimo byose ari ibyanjye.
«Ahubwo jya utura Imana igitambo cyo kuyishimira,
kandi wuzuze amasezerano wagiriye Umusumbabyose.
Untura ibisingizo ho igitambo, ni we umpa ikuzo.»
IBANGONDIRIMBO RIBANZIRIZA IVANJILI (Mt 11,25)
Alleluya Alleluya.
Uragasingizwa Dawe, Mutegetsi w’ijuru n’isi,
wowe wahishuriye abaciye bugufi amabanga y’Ingorna y’ijuru.
Alleluya.
IVANJILI
Mariko (Mk 10,28-31)
Muri icyo gihe, 28Petero araterura abwira Yezu ati «Dore twebwe twasize byose turagukurikira.» 29Yezu arasubiza ati «Ndababwira ukuri, nta we uzaba yarasize urugo, cyangwa abavandimwe be, cyangwa bashiki be, cyangwa nyina, cyangwa se, cyangwa abana, cyangwa isambu ye ari jye abigirira n’Inkuru Nziza, 30ngo abure kwiturwa karijana muri iki gihe, ari amazu, ari abavandimwe, ari na bashiki be, na ba nyina, n’abana n’amasambu, ariko n’ibitotezo bitabuze, kandi no mu gihe kizaza, akaziturwa ubugingo bw’iteka. 31Benshi mu ba mbere bazaba aba nyuma, n’aba nyuma babe aba mbere.»


text:
Birakwiyeko Imyuga yakwiyongera kuko urubyiruko rurihanze aha ruri gupfa ubusa naho Muzehe wacu tumurinyuma.
Yewee, Muzi Kubeshya. Ubwo Murabona Turabo Kwerekwa Ibitanda? Ko Mutavuzese Naho Mwe Muryama?
None ahandi yize ntiyaryamaga????kuki ibyo yaryamagaho mutabitwereka niba ari ingirakamaro?cg mwavuze ibyo mwandika.Muzatwereke naho yakandagiraga cg isahani yariragaho.
Yemwe mwabuze Amakuru pe
Ubu se muvuze iki?
Abanyarwanda dukeneye iterambere rirambye ayamafaranga yashyirwa mungengo y’imari akazifashishwa mukuremera akazi gashya abashomeri cg mukongera umubare wamashuri y’imyuga ahagije muturere twose tw’urwanda maze urubyiruko rukabona uko rwihangira imirimo rufite ubumenyi,naho muzehe yigumireho kuko dukeneyeko azasoza ibyo yatangiye byose maze tukabona result zinogeye buri muturarwanda,ese natwe twaba nga Prezida numvako yakoresheje umugati wamavukoye wagaciro gasumba iby’abaturagihugu be bose barikurya kd inzara ivuza ubuhuha mugihugu cye? murakoze.


text:
mar.
21
août
2012
ISOMO RYA MBERE
Isomo ryo gitabo cy’Umuhanuzi Ezekiyeli (Ezk 1, 2-6.24-28c)
2Ku munsi wa gatanu w’ukwezi kwa kane – hari mu mwaka wa gatanu umwami Yoyakini ajyanywe bunyago – 3ubwo ijambo ry’Uhoraho ringeraho, jyewe Ezekiyeli mwene Buzi umuherezabitambo, mu gihugu cy’Abakalideya ku nkombe y’uruzi rwa Kebari. Aho ni ho ububasha bw’Uhoraho bwansesekayeho. 4Nuko ngo ndebe mbona umuyaga w’inkubi wahuhaga uturuka mu majyaruguru, mbona n’igicu kinini n’umuriro warabyaga n’umucyo impande zose; rwagati muri uwo muriro hakarabagirana nka zahabu. 5Muri icyo cyezezi, nahabonaga ikintu kimeze nk’ibinyabuzima bine byasaga n’abantu. 6Buri kinyabuzima cyari gifite umutwe w’impande enye n’amababa ane.
24Nuko numva ijwi ry’urusaku rw’amababa yabyo, rwari rumeze nk’umworomo w’amazi magari iyo byatambukaga; mbese rwose rumeze nk’umworomo w’amazi magari cyangwa nk’ijwi ry’Umushoborabyose, nk’urusaku rw’imbaga nyamwinshi cyangwa nk’imirindi y’ingabo. Byaba bihagaze amababa yabyo bikayabumba. 25Humvikana rero urusaku rwinshi, ruturutse kuri cya kintu kimeze nk’igisenge cyari hejuru y’imitwe y’ibinyabuzima. 26Hejuru y’icyo gisenge cyari kirambuye hejuru y’imitwe yabyo, hari ikindi kintu gisa n’ibuye ry’agaciro gakomeye gikoze nk’intebe y’ubwami; kuri iyo ntebe y’ubwami hejuru rwose, hakaba igisa n’umuntu. 27Hanyuma mbona wa wundi akikijwe hejuru y’urukenyerero n’ikintu gisa n’umuriro, no munsi y’urukenyerero akikijwe n’urumuri rurabagirana nk’umuringa; 28curwo rumuri rugasa kandi nk’umukororombya uboneka mu bicu ku minsi y’imvura, rwasaga mbese n’ikuzo ry’Uhoraho. Uko nakitegereje nitura hasi nubamye.
ZABURI (Zab 148, 1-2, 11-12, 13-14b)
Inyik/ Ijuru n’isi byuzuye ikuzo ryawe.
Nimusingirize Uhoraho mu ijuru,
mumusingize mwebwe abatuye hejuru y’ibicu !
Nimumusingize, bamalayika be mwese,
namwe ngabo ze mwese, nimumusingize !
Nimumusingize bami b’isi, hamwe n’amahanga yose,
bikomangoma byo ku isi namwe bacamanza,
basore namwe bakobwa b’inkumi,
basaza namwe kandi rubyiruko !
Bose nibasingize izina ry’Uhoraho,
kuko ari ryo rihatse ayandi yose,
n’ikuzo rye rigasumba ijuru n’isi :
bituma abayoboke be bamurata.
IBANGONDIRIMBO RIBANZIRIZA IVANJILI (2 Tes 2, 14)
Alleluya Alleluya.
Imana iduhamagarira gusangira ikuzo ry’Umwami wacu Yezu Kristu,
ibigirishije kwamamaza Inkuru Nziza.
Alleluya.
IVANJILI
+ Matayo (Mt 17, 22-27)
22Umunsi umwe Yezu n’abigishwa be bari bateraniye mu Galileya, arababwira ati “Umwana w’umuntu agiye gushyirwa mu maboko y’abantu, 23bakazamwica ariko akazazuka ku munsi wa gatatu.” Ibyo birabashavuza cyane. 24Bageze i Kafarinawumu, abasoresha b’Ingoro begera Petero baramubaza bati “Mbese Umwigisha wanyu ntatanga ituro ry’Imana ?” 25Arabasubiza ati “Araritanga.” Igihe bageze imuhira Yezu aramutanguranwa, aramubwira ati “Simoni, ubyumva ute ? Abami b’isi bahabwa na bande imisoro cyangwa amaturo ? Babihabwa n’abana babo cyangwa se na rubanda ?” 26Amushubije ati “Ni rubanda”, Yezu arongera ati “Nuko rero abana ntibabitegekwa. 27Nyamara kugira ngo tudaha urugero rubi bariya bantu, jya ku nyanja urohe ururobo. Ifi ya mbere uri bufate uyasamure; urayisangamo igiceri, ukijyane maze ukibaheho ituro ryanjye n’iryawe.”


text:
Muri iyi minsi hasigaye hagaragara abana benshi bafite umubyibuho ukabije. Mu gihe rero ubonye umwana wawe atangiye kugira umubyibuho urenze imyaka ye, akenshi biba bitewe n’ibiribwa, ibinyobwa umugaburira bitari byiza ndetse no kudakina bihagije.
Nk’umubyeyi rero ntiwaterera iyo ngo wumve ko ari byiza ko umwana abyibuha dore ko hari ababyeyi bakunda abana bakunze kwita ba “Kibonke”.Hari ubwo birenga urugero bikagira ingaruka mbi ku mwana harimo n’indwara nka Diabet,umuvuduko w’amaraso n’izindi.
Hari iby’ingenzi wakorera umwana udategereje kuzakoresha amafaranga menshi umushakira abaganga cyangwa abamukoresha sport ubanje kubishyura.
Dufate urugero rw’umwana ufite imyaka 3-10 mu byo wakora harimo :
Kumenyereza umwana gukora sport mu buryo bumworoheye kandi mu gihe gihoraho
Kumumenyereza kunywa amazi meza
Kwirinda kumuha ibiryo byinshi mu gihe gito, (kumugaburira buri kanya)
Kugabanya ibinyamavuta mu ifunguro ry’umwana. urugero : mayonnaise, avocat nyinshi, inyama za buri gihe zikaranze n’ibindi
Kumuha imbuto ku rugero kuko nazo si byiza kuzirya buri kanya, wazimuha mbereho gato ya buri funguro kugira ngo byoroshye igogora.
Kugabanya isukali mu cyayi,mu gikoma no mu mata.
Kumurinda kuryama cyane cyangwa kureba televiziyo umwanya munini
Kumutoza kugenda n’amaguru aho bishoboka
Mu gihe umwana agusaba ikintu kandi ubona ko atari cyiza ku mubiri we musobanurire ibibi byacyo maze umuhe ikigisimbura, umwana ntakwiye kuririra kurigata isukali ngo umwemerere, ntakwiye kandi kwanga kunywa amazi ngo arashaka Fanta gusa , icyayi gusa ngo umwihorere, gira umwanya wo kumubwira ibyiza n’ibibi ku mubiri we.
Niba udahorana n’umwana ibyo banza kubitoza umurera. Ndetse niba arira ku ishuri umenye ibyo bagaburira abana.
Mu gushaka gufasha umwana ubyibushye ariko wirinde kumushyira kuri za “regime” zikunze gukorwa n’abantu bakuru. Kumuha indyo yuzuye no kumufasha gukina birahagije.
Uko wagabanya umubyibuho ukabije ku mwana.
Muri iyi minsi hasigaye hagaragara abana benshi bafite umubyibuho ukabije. Mu gihe rero ubonye umwana wawe atangiye kugira umubyibuho urenze imyaka ye, akenshi biba bitewe n’ibiribwa, ibinyobwa umugaburira bitari byiza ndetse no kudakina bihagije.


text:
Kristo akeneye abamukurikira bamuzi nka Petero
Matayo 16:13-19 Yesu nyuma yo kuba yaragendanye n’intumwa ze yifuje kumenya neza uko bamwita, Ese Kristo wizeye, wakiriye umwita nde? Umufata gute? Iyo bamuvuze nabi ubyitwaramo gute? Ubigenza gute iyo ugeragezwa? Imana irashaka ba Petero muri iki gihe.
Rimwe na rimwe Kristo aba ashaka kumenya ikiturimo, akemera ko duca no mu bigeragezo kugira ngo arebe ikibitse muri twe.
Petero yari akurikiye Kristo azi neza. Uyu mugoroba icyampa ukamenya Imana usenga iyo ariyo, icyampa ugahishurirwa Imana wakurikiye kuko urwego uhishurirwamo Imana nirwo rwego rwo kuyikorera no kuyitinya.
Yesu yabwiye Petero ko ahiriwe kuko yari azi neza uwo yakurikiye (Uyu munsi wowe urahiriwe kuko wamenye Imana wakurikiye),Yesu yahise amenya neza urwego Petero ariho, amenya ko Petero afitanye ubusabane na Data ubasha kumuhishurira.
Iyo wamenye Imana ukorera uhindurirwa izina Simoni yahise yitwa Petero ahinduka urutare rutazanyeganyezwa.Uyu munsi va mu rwego rwo kwitwa Simoni uhinduke Petero, uhinduke urutare.
Itorero ntabwo ari inzu, itorero ni abantu. Kuba Petero sibyo tureba ahubwo nibyo tubitse muri twe abandi batareba (Uyu munsi Imana irashaka abantu yabasha kubakaho itorero, nubwo itorero ari irya Kristo ariko azaryubaka ku bantu bamaze guhishurirwa neza uwo Kristo ari we""haranira kumenya Imana yawe izakwizera ikubakeho itorero ryayo).
Ese Petero n inde? -Petero ntabwo ari uwo ari we wese -si umuntu umaze imyaka myinshi mu itorero ahubwo ni umuntu ufite inzara n’inyota byo kumenya Imana, uzi Imana ye bwite atari mu kivunge. Nubwo itorero rikomeye ntihazabura ibirirwanya ariko ntabwo bizarishobora.
Amarembo y’ikuzimu nashaka gutera Petero ntabwo azamushobora Kristo nyir’itorero azamurinda. Urwego rwawe rwo guhishurirwa Kristo ruzabyara imbaraga zo guhangara isi y’umwijima kandi uko uzanesha bizatuma Kristo azakwizera aguhe umurimo n’ibikoresho muri uwo murimo.
Yesu namara kukugirira icyizere azaguha ibikoresho:
1. Imfunguzo z’ubwami bwo mu ijuru: Imana izaguha ubwenge n’ubushishozi kugira ngo uhishurirwe ibintu uzabere benshi umugisha.
2. Ububasha n’ubushobozi: Icyo uzavuga cyose Imana izagushyigikira. Imana yaguhaye ububasha ujye witonda mubyo uvuga utazatura umuvumo. Uyu munsi ndakwifuriza kumenya Kristo nk’Umwana w’Imana ihoraho no guhishurirwa Imana neza ndetse no kwizerwa n’Imana.
Guma aho Kristo yagusize kuko niwe wenyine uzi uburemere bw’ibyo yagushinze ntugashake gushimwa n’abantu ahubwo ishimire gushimwa n’Imana nicyo kingenzi, Satani nashaka guhagurukira umurimo azahera kuri wowe ariko Imana izakurwanirira, uzashikame kuko ufite isezerano ko ntacyo amarembo y’ikuzimu azagutwara. Imana ibahe umugisha.Amen


text:
Dore bimwe mu bisubizo Imana ikunda gutanga iyo wasenze!
Ibyahishuwe 8 :3-4 :Haza marayika wundi,ahagarara ku gicaniro,afite icyotero cyacuzwe mu izahabu,ahabwa imibavu myinshi,ngo ayongere ku masengesho y’abera bose,ayishyire ku gicaniro cy’izahabu kiri imbere ya ya ntebe.Umwotsi w’umubavu uva mu kuboko kwa marayika,uzamukana imbere y’Imana n’amashengesho y’abera.
Gusenga n’ibintu bikomeye kandi nibyo Imana idushakaho kuko n’intwaro inesha satani,ariko ushobora kuvuga ko usenga ariko nta gisubizo ubona . Ndagira ngo nkubwire ko amasengesho yose Imana iyumva iyo uyisengana umwete .
Hari uburyo 3 Imana isubiza amasengesho yacu :
Hari amasengesho usenga Imana igahita isubiza”YEGO” iyo urebye muri bible hari abasenze bahita basubizwa mbega bahita babona ibisubizo byabo urugero nka Hezekiya kubera gutaka Imana yahise imwongerera iminsi yo kubaho kuko yari yamutumyeho imubwira ko iminsi yo kubaho kwe irangiye hanyuma yinginga Imana ihita imwongerera iminsi yo kubaho.Ariko mwene Data gusenga kwawe Imana irakumva kuko Imana izi ibyo uyisaba.
Hari igihe cyo gutegereza gusubizwa kuko Imana yacu iba izi ahacu hejo kuko idukunda ntabwo ihita idusubiza ako kanya kubera ko ibanza ikadutegura ndabaha urugero rw’umukozi w’Imana witwaga Hana ,Hana yarasenze Imana ibanza kumutegura, arategereza kugira ngo Imana itangire ikore nibwo Imana yahise imuha umwana w’umuhungu ariwe Samweli.Imana irashaka ko dushikama hamwe tukaguma mu mwanya wayo kuko Imana ntabwo ikora ku isaha y’abantu ahubwo ikora uko ibishaka ntabwo igendera ku ngengabihe by’abana b’abantu kuko ifite ingengabihe yayo.
Hari igihe Imana isubiza “OYA” bitewe nuko umuntu yasabye nabi kuko ijambo ry’Imana muri yakobo 4:3 rivuga ngo murasaba ,ntimuhabwe,kuko musaba nabi,mushaka kubyahisha irari ryanyu ribi. Bishatse kuvuga ko hari igihe usenga ushaka amafaranga ariko ntuhite uyabona kuko Imana iba ireba ko niguha ayo mafaranga uyajyana mu busambanyi n’ibindi byose biteye isoni.
Muri make byangwa n’amaso y’Imana,ushobora kuvuga ngo urashaka imodoka Imana ikayikwima kuko iramutse iyiguhaye yahita ikwica cg ikakubera igikoresho cyo kwishyira hejuru. Imana iguhakanira kuko ikunda ubugingo bwawe,ushobora no gusaba inzu kugira ngo ukandagire bene wanyu n’ibindi byinshi Imana ireba ko nta mumaro byakugirira aho niho Imana ivuga ngo “Oya” kuko iba ibona ko ibyo usaba ari ibikwicira ubugingo aho kubukiza kuko Imana yacu idukunda .
Burya gusenga by’ukuri n’intwaro yacu nk’abakristo kandi tugasengera mu kuri no mu Mwuka Wera kandi ukuri kuri mu mutima wacu. Ndagira ngo mbabwire bene data dukomeze gusenga Imana kugira ngo Imana ibashe kurema ibyananiranye kuko amasengesho yacu Imana irayumva tuza umutima ushikame hamwe kugira ngo ubashe guturiza Imana wirinde amajwi ya satani yakubwira ngo Imana ntiyumva amasengesho yawe.
Kandi nidusenga tube abera mu mitima yacu kuko Imana dusenga ntabwo ari indyarya ahubwo ishaka ko tuba abera mu ngeso zacu zose, kandi amasengesho yacu adutere guhinduka mu mitima yacu, Imana iduhe kuyizera kuko Data wo mu ijuru afite byose.Amen
Mu gusenga Imana ijya ifungura inzira kuko idatekereza nk’abana b’abantu kuko ikora ibirengeje ibyo bibwira.
Na none ndagira ngo nkubwire impamvu utarimo kubona ibisubizo by’amasengesho yawe aka kanya, ahari Imana irimo gutegura inzira icishamo ibisubizo byawe; wowe tuza kuko amasengesho usenga ntabwo ari imfabusa. Saba Imana kugira ngo ikongerere imbaraga iguhe gutegereza.
Imana idufashe kandi iduhe kuyisengera mu kuri no mu mwuka wera.Amen
Mwene so Athanase NTEZIYAREMYE


text:
Kagame | Perezida Kagame yemereye intara y’uburasirazuba kubona amahotel
N’ubwo intara y’iburasirazuba ikize ku biyaga byinshi ndetse hakiyongeraho no kugira pariki y’akagera niyo ntara ibarizwamo inyubako nke zo kwakira abantu zirimo amahoteli ndetse ikagira n’amazi More...
Igishushanyo cy’imiyoboro y’amazi cy’akarere ka Gakenke cyashyizwe ahagaragara
Igishushanyo kivuguruye cy’imiyoboro y’amazi cy’akarere ka Gakenke kizashingirwaho mu gusana no kubaka imiyoboro y’amazi mishya izageza amazi meza ku baturage cyashyizwe ahagarara kuri More...
Umuturage akwiye kugira uruhare mu bikorwa bimukorerwa
Ikibazo cyo kubona amazi meza ni kimwe mu bibazo byari bihangayikishije uduce tumwe two mu Karere ka Nyabihu. Nyuma y’aho WASH Project ikemuriye icyo cyibazo muri twinshi mu duce twa Nyabihu tutabashaga More...
Uturere twa Nyanza, Muhanga na Ruhango tugiye kubona amazi meza ahagije
Mu nama nyunguranabitekerezo yabereye mu karere ka Nyanza muri Heritage Hotel tariki ya 9/03/2012 yahuje impuguke z’ibiro bya SCET Tunisie n’umuyobozi w’Intara y’amajyepfo Munyentwari More...


text:
Byiringiro Fidele wari Gitifu w’Akarere ka Gicumbi/Photo. Gicumbi Distr
Byiringiro Fidele wari Umunyamabanga Nshingwabikorwa w’Akarere ka Gicumbi yeguye ku mirimo ye ku mpamvu avuga ko ari ize bwite.
Meya w’Akarere ka Gicumbi yemereye Ikinyamakuru Izuba Rirashe ko bakiriye ibaruwa ye isaba guhagarika akazi kugira ngo abashe gukomeza amasomo y’icyiciro cya gatatu cya Kaminuza.
Uyu muyobozi uvuga ko yeguye ku mpamvu ze bwite, bivugwa ko yakunze kugaragaza imikorere idahwitse mu mitangire y’amasoko ya Leta muri ako Karere.
Nyamara mu kiganiro Makuruki yagiranye na Bizimana Jean Baptiste, Perezida w’inama njyanama y’Akarere ari nayo imwemeza yavuze ko nta busabe cyangwa andi makuru ajyanye n’iyegura rya Byiringiro barakira.
Yagize ati “Nanjye nabyumvanye abajyanama babimbaza. Kugeza ubu nta makuru mfite kuko ubundi executive iyo yeguye yandikira inama njyanama, kugeza ubu nka perezida nta rwandiko ndabona. Ubwo rero nta kintu narenzaho uretse kumva ibikuru gusa.Hari abantu bagiye bantelefona babimbwira ariko nta rwandiko nari nabona.Ubundi executive ashyirwaho n’inama njyanama iyo yeguye ubundi agomba kwandikira inama njyanama.Ubwo rero wenda ahari nuko ntageze ku Karere uyu munsi.”
“Meya ntacyo arambwira, gitifu ubwe nta bwo yigeze antelefona ambwira ko ashaka kwegura, rwose nta kintu mbiziho kandi ntimugirengo ni bya bindi byo gukwepa nuko nguko rwose.”
Bizimana abajijwe niba hari imikorere mibi njyanama yajyaga ibona kuri Byiringiro yagize ati “Kugeza ubu njyanama nta kintu yamunengaga rwose, ntacyo tumunenga.”
Makuruki yagerageje kuvugana na Mudaheranwa Juvenal uyobora Gicumbi ariko asubiza avuga ko ari mu nama.


text:
ven.
14
oct.
2011
-Isomo rya 1: Igitabo cy’umuhanuzi Izayi (Iz 45, 1. 4-6a)
Zaburi (Zab 95, 1a.3, 4.5b, 7-8a, 9a.10ac)
-Isomo rya 2: Ibaruwa ya mbere Pawulo yandikiye Abanyatesaloniki (Tes 1, 1-5b)
-Ivanjili: Matayo (Mt 22, 15-21)
1. « Ni jye Uhoraho nta wundi ubaho, uretse njye nta yindi mana ibaho. »
Umuhanuzi Izayi arahumuriza abayisiraheli bajyanywe bunyago i Babiloni. Arababwira ko amakuba barimo (ubuhunzi) agiye kurangira vuba. Arabona muri Sirusi, umwami w’Abamedi n’Abaperisi (umunyamahanga, ni ukuvuga utazi Imana) igikoresho cy’Imana izarimbuza Babiloni, bityo akazemerera abayisraheli gusubira iwabo, akarokora umuryango we ubucakara kandi koko ni ko byagenze. Uyu mwami yaje kwigarurira Babiloni mu mwaka wa 539(mbere ya Yezu Kristu) maze umwaka ukurikiyeho, wa 538 yemerera abajyanywe bunyago (abayisraheli) gutaha iwabo.
Ntakiburizamo umugambi w’Imana; kandi ngo Imana yandika ibigororotse ku mirongo igoromanze. Imana irashaka ko nawe n’ubwo uri umunyabyaha uyibera igikoresho. Utumwe aho utuye, utumwe aho ukora. Wikwisuzugura, wikwicira urubanza, emerera Nyagasani agukoreshe ibitangaza!
2. Mu Ivanjili ntagatifu, Yezu arunga mu rya Izayi ko Imana ari Umwami w’amahanga yose. Abafarizayi, bari bahagarariye inyungu z’idini (z’Imana), n’Abaherodiyani bari bahagarariye inyungu za Kayizari (za Leta), bombi bashakaga gutura Yezu mu mutego, ngo babone icyo bamurega bati: «ese biremewe gutanga umusoro wa Kayizari? » Ariko Yezu abasubiza neza cyane ati:«Ibya Kayizari mubisubize Kayizari n’iby’Imana mubisubize Imana.»
3. Bavandimwe, Yezu aratwigisha uko umukristu mwiza yagombye kwitwara nk’umuturage nyawe. Agomba kurangiza inshingano asabwa nk’umunyagihugu kuko nk’uko Pawulo Mutagatifu abibwira abanyaroma, ubutegetsi bwose buva ku Mana (Abanyaroma 13, 1-7). Muri izo nshingano rero, harimo no gutanga umusoro nk’uko twabishishikarijwe na Yezu mu Ivanjili.
Kiliziya na Leta bigomba kubahana, bigafashanya buri kimwe kikagera ku nshingano zacyo kibifashijwemo n’ikindi. Nta kigomba kwiyumva hejuru y’ikindi nta n’ikigomba kuryamira ikindi. Imikoranire myiza igomba kuranga izo nzego zombi.
Uwiyita umukristu wese agomba no kuba umuturage mwiza; umuturage (umunyagihugu) w’intangarugero na we agomba, niba yemera koko Kristu, kuba umukristu nyakuri, wuzuye. Buri mukristu rero niyihatire kuba umunyagihugu ushyitse, na buri muturage wemera Yezu aharanire kuba umukristu ukwiye iryo zina.
4. Pawulo mutagatifu arashima abanyatesaloniki ko babaye abakristu beza, barangwa n’ukwemera n’ibikorwa by’urukundo. Nta gushidikanya ko ibi byajyanaga no kurangiza inshingano zabo nk’abakristu n’abaturage. Tubafatireho urugero kugirango turusheho kugira aho dutuye Paradizo, ahantu heza abantu beza(ubwiza bakomora ku bukristu)babanye neza.
5. Bana b’Imana, nimucyo dusabire igihugu cyacu na kiliziya yacu ngo bikomeze byuzuzanye, bibane neza, bikuze amajyambere nyayo ari kuri roho ari no ku mubiri. Dusabire kiliziya hirya no hino ku isi zishyamiranye na Leta ngo byombi biharanire ubwumvikane nyakuri no gushyira hamwe, Yezu Kristu ababereye umuhuza. Twese duharanire kuba no guhinduka abakristu n’baturage bahamye bafatira urugero kuri Yezu.
6. Nyagasani Mubyeyi wacu, tugutuye Kiliziya yacu ngo uyihe urumuri rwawe irusheho kumurikira no kuyobora abantu bose mu nzira ikugana; tugutuye abayobozi bayo ngo bihatire kurangiza icyo wabatoreye badatinya ibibaca intege byose kandi batoze abo wabashinze kuba abakristu bahamye bakunda Imana n’abantu, bihatira kuba umunyu w’isi n’urumuri rw’isi. Tugutuye igihugu cyacu n’abakiyobora ngo bihatire gukora ibikunyura kandi bafashe abo bashinzwe kuba abanyarwanda b’abakristu batera ikirenge mu cya Yezu Kristu, we ubaho agategeka iteka ryose. Amen
Diacre Emile HAKIZIMANA


text:
Hahirwa umuntu wihanganira ibimugerageza
“Hahirwa umuntu wihanganira ibimugerageza kuko namara kwemerwa azahabwa ikamba ry’ubugingo , iryo Imana yasezeranije abayikunda “ Yakobo 1:12
Bene Data , mwemere ko ari ibyishimo rwose nimugubwa gitumo n’ibibagerageza bitari bimwe, mumenye yuko , kugeragezwa ko kwizera kwanyu gutera kwihangana , ariko mureke kwihangana gusohoze umurimo wako, mubone gutungana rwose, mushyitse mutabuzeho na gato” Yakobo 1:2
Munyihanganire niba mbakanze, kuko nziko aya magambo akanganye, ahubwo wagirango si ayo muri Bibiliya, ariko arimo! Ngo mwemere ko ari ibyishimo rwose, nimugubwa gitumo n’ibibagerageza bitari bimwe, aha Bibiliya yabyise ngo ni ukugerageza KWIZERA kwacu, kandi ngo kugeragezwa kwacu gutuma dutungana tukaba tunashyitse tutabuzeho na gato!
Naratangaye iyo numva muri iki gihe abantu birirwa babwiriza imigisha gusa, ariko bakibagirwa ko naho umuntu yaba akijijwe, ariko aba atuye mu isi, akwiriye no kwigishwa kwihanganira ibigeragezo kugirango umunsi byamugezeho atazatuka Imana cyangwa agakeka ko yamuretse, cyangwa se agakeka ko aruko yakoze ibyaha! ( Hari ibigeragezo biterwa n’ibyaha hari n’ibiza bije gupima Kwizera kwacu)
Nabonye abantu batinya ibigeragezo, iyo akantu gakomye atangira kwibaza kwimanika mu kagozi,abandi bakavuza ngo induru nkaho Umucunguzi wabo yapfuye.
Igihe kimwe nigeze kugeragezwa, kubwanjye numvaga ijuru ryanguye hejuru, maze mvuza induru imbere y’Imana ndataka, igiye kunsubiza irambwira ngo “ Iyaba wari uziko Atari wowe ubabaye kurusha abandi” maze nsubiza amaso inyuma ntangira kureba abantu bababaye kundusha, nibura abo njye nzi, yebaba weee nsanga ni umurongo muremure cyane undi imbere.
Icyiza cy’Imana nubwo yanshubije kuriya , icyo kigeragezo yagikuyeho mu buryo bw’igitangaza ndumirwa, ariko yagirango ibanze inanyigishe kwihangana. Yesu ashimwe
Ndimo nsoma muri Bibiliya nasanze kugeragezwa ari ukwa kera, nitegereza abakozi b’Imana batubanjirije , yebabaweeee nsanga , hari aho Bibiliya ivuga ngo nisi ntibyari bikwiriye ko bayibamo “ Abaheburayo 11:38.
Bamwe ntibagiraga abana, abandi bari barapfakaye bakiri bato baba abapfakazi kugeza bashaje, abandi bapfuye baciwe ibihanga, abandi babaga mu mazu y’imbohe kubwo kwizera, reba ibigeragezo Yobu yanyuzemo kandi ari umukiranutsi ,kandi Imana yabyemeye n’abandi n’abandi bo muri Bibiliya, na Yesu ubwe yatubera icyitegererezo kandi akavuga ngo umugaragu ntaruta Shebuja. Urugero: “ Bombi bari abakiranutsi imbere y’Imana, bagendera mu mategeko n’imihango by’Umwami Imana byose ari inyangamugayo. Ariko ntibagiraga umwana , kuko Elisabeth yari ingumba kandi ageze mu zabukuru” Luka 1:6-7
“Hariho umuhanuzikazi witwaga Ana, mwene Fanuweli wo mu muryango wa Asheri, yari umukecuru wa kera. Amaze gushyingirwa, yamaranye n’umugabo we imyaka irindwi, noneho amara imyaka mirongo inani n’ine ari umupfakazi. Yahoraga mu rusengero aramya Imana, yiyiriza ubusa, asenga ku manywa na nijoro” Luka 2: 36-37
Njye baranyigishije ngo” Ikibazo s’uko umuntu yageragezwa, ahubwo ikibazo nuko yitwara mu kigeragezo”!!! Ngo hari igihe umuntu ageragezwa, ikigeragezo cyazanarangira agatinya guhagarara mu rusengero ngo ashime Imana bitewe nuko yacyitwayemo nabi! ( wariyandaritse, waribye, warasebeje itorero, wararwanye, waratukanye….) .Yesu adusure
Ngo umuntu uri mu kigeragezo ni nk’ibumba riri mu ntoki z’umubumbyi mu nganzo aho babumbira, umubumbyi ngo aba ashaka kuvanamo igikoresho kizakoreshwa iby’igiciro muri rya bumba. Iyo ngo amaze kugiha ishusho kiratwikwa. Ikibazo ngo ibintu byose babumbiye mu nganzo siko birokoka , ngo bimwe biza byarahongotse, ibindi bishwanyukiramo burundu, ibindi biba urujyo, ariko hakagira n’ibivamo ari ibibumbano byiza.
Icyiza nuko ntahantu Yesu aducisha atabanje kuhaca” Kuko ubwo yababajwe no kugeragezwa ubwe, abasha no gutabara abageragezwa bose” Abaheburayo 2:18
IBIGERAGEZO NTIBIZABURA ARIKO DUFITE UMURENGEZI. AMEN
Alice Rugerindinda


text:
IBINTU 4 UMUKRISTO AKWIYE KUBAKA MU MIBEREHO YE. (Igice cya 4) Rev Mugiraneza
Hari imbaraga zituruka mu kwibuka urupfu rwa Yesu
Ubushize twabonye inkingi ya kabiri ivuga ko umuntu atihagije agomba gusabana n’abandi (fellowship) nayo ya kurikiraga inkingi yo gukunda ijambo ry’Imana. Ubu tugiye kurebera hamwe inkingi ya gatatu ivuga ku kwibuka urupfu rw’Umwami Yesu binyuze mukumanyagura imitsima (Ibyakozwe n’ntumwa 2:42).
Mbere yuko Yesu asubira mu ijuru yasize ashyizeho imihango ibiri igomba kubahirizwa ni uwari we wese umwizera. Ikaba ari iyi ikurikira : Umubatizo n’ifunguro ryera. Umuntu abatizwa rimwe akaba yinjiye mu Itorero rya Kristo ariko agomba guhora yibuka urupfu rwa Yesu iteka bivuga ko agomba kugira umwete wo kwegera ameza y’umwami Yesu kuko aribwo buryo bwiza bwo kwibuka urupfu rwa Yesu.
Umwami Yesu ubwe niwe washyizeho Igaburo ryera (Matayo 26:26-29 ; Mariko 14:22-25 ; Luka 22:13-20). Nkuko iyo umuntu atabatije aba atari umukristo niko ni umukristo utegera igaburo ryera ubusabane bwe na Kristo buba butuzuye.
Bibliya ikoresha amazina 5 atandukanye avuga ifunguro rya nyuma Yesu yasangiye n’abigishwa be :
1. Kumanyagura imitsima (Breaking of bread) Ibyakozwe n’Intumwa 2:42,46 ;
2. Gushimira (Eucharist) 1 Abakorinto 10:16, 11:23-24
3. Ameza y’umwami ( Lord’s table) 1 Abakorinto 10:21
4. Ifunguro ry’Umwami (Lord’s Supper) 1 Abakorinto 11:20
5. Igaburo ryera (Holy communion) 1 Abakorinto 11:20
Ukurikije aya mazina tumaze kubona , kwibuka Yesu dusangirira umutsima n’igikombe Bizana ubumwe bukomeye hagati y’abizera no hagati ya Yesu n’abamwizera hakaba urukundo rukomeye kuko bibuka imibabaro yagize abitangira.
Hari imbaraga zizanwa no kwibuka urupfu rwa Yesu :
a. Kwibuka urukundo rwa Yesu Kristo yagaragarije murupfu rwe byubaka ubusabane bwimbitse mubuzima bw’umwizera na Yesu ;
b. Kwibuka imibabaro ya Yesu Kristo bitanga imbaraga zo kwihanganira ibigeragezo bya hano ku isi ;
c. Kuba mubusabane bwo ku igaburo bidukumbuza kuzicarana na Yesu tugasangirira mubwami bwo mu ijuru ;
d. Kwibuka urupfu rwa Yesu bituma yezwa kuko mbere yo kuryakira arabanza akisuzuma ;
e. Byubaka ubumwe bwa bizera kuko ribazanira kwiyivanamo ubuvandimwe.
Igihe Yesu ashyiraho igaburo ryera yashakaga gusigira urwibutso abamwizera bazajya bamwibukiraho. Wabigereranya ni umuntu wari ugiye kujya muruzinduko rwakure akazatinda kugaruka, mbere yuko agenda agasiga ifoto ye cg videwo. Mugihe inshuti ze zizajya zimukumbura zikareba ya foto cg ya videwo, ibi bigatuma atibagirana mu nshuti ze.
Hari ibintu bitanu igaburo ryera ritwigisha :
1. Kwibuka Yesu 1 Abakorinto 11:25
2. Isezerano rishya Matayo 26:28
3. Kwamamaza cg gutangaza urupfu rwa Yesu 1 Abakorinto11:26
4. Ubuhanuzi bw’uko Yesu azagaruka kujyana abamwizera Matayo26:29
5. Yesu hagati y’abamwizera Matayo18:20
Muvandimwe umaze gusoma irijambo ry’Imana ndakugira inama yo kugira mwete wo kwibuka Yesu wakomotse murubyaro rwa Dawidi agatanga ubuzima bwe kubwawe kugirango akubohore ingoyi z’icyaha binyuze mumibabaro ntagereranywa ; uburyo bwiza bwo kumwibuka ni ukwegera ameza ye.
Rev. Jean Baptiste Mugiraneza
Biracyaza.........


text:
Mu mwaka ushize w’imihigo wa 2015-2016, mu Karere ka Nyabihu imihigo yashojwe bageze kuri 70,5% muri gahunda ya "Gira inka" kuko hahizwe kuzatangwa inka 950 biza kurangira hatanzwe 670 gusa.
Hiyongeraho n’umuhigo wa Biogaz, aho muri aka karere hari harahizwe kuzubakwa Biogaz 74 ariko umwaka uza kurangira hubatswe 45 gusa. Ibi ngo bibagiraho ingaruka zikomeye kuko hari ibyo baba biteze batabona.
Uwitwa Nkundibiza avuga ku Ruganda rw’Amata rwa Mukamira bahereye 2014 bavuga ko rugiye gutangira kandi rwari mu mihigo ariko bikaba bigejeje 2016 rutaratangira,yavuze ko bibadindiza bigatuma n’amata yabo atagira agaciro kandi bari barwitezeho kuyahesha agaciro.
Yagize ati “Icyo kibazo twarakibonye kandi gihora kivugwa, tukabona ibikorwa bitarangira bakaduha icyizere ko amata ashobora kuzagira agaciro, ariko kuko uruganda rutuzura, bagahora bavuga ngo ibikorwa birarangira! Urebye n’amata yacu nta gaciro ahabwa.”
Nubwo abaturage bababazwa n’ibikorwa bidindira mu mihigo mu turere, Ubuyobozi bw’Akarere ka Nyabihu buvuga ko bwigiye cyane ku byahizwe butagezeho uko bikwiye kandi ko bwiyemeje guhindura byinshi ngo iy’ubutaha izeswe neza kandi ku gihe.
Mayor Uwanzwenuwe yavuze ko hazajya hahigwa umuhigo hagendewe ku ku mu giturage. Nko ku nka hakarebwa iziteguwe kuziturwa hagahingwa hanagendewe ku kuri kw’ibyo babona bazageraho.
Yongeyeho ati “Ikindi hari bimwe na bimwe tutagiye dukurikiranira ku gihe. Ingamba twafashe ni uko buri gihembwe tuzajya tureba aho imihigo igeze dukurikije aho twifuza kujya ikibazo gihari tukagishakira umuti hakiri kare.
Bityo, bizadufasha kugera mu mpera z’umwaka ikibazo twaramaze kugishakira umuti niba kiri mu bushobozi bwacu. Ikirenze ubushobozi bwacu na cyo twaramaze kumenya aho twagihereza.”


text:
Kwambara impenure ubona ushobora gukeka ko aribyo bituma abapasiteri basambanya abakobwa n’abagore b’abandi? Soma iyi nkuru umenye ikibitera
By BEST AWILO
2017-01-23 13:12:25 @rwandatoday
#Amakuru#Technology#Business#Entertainment
Twabibutsa ko hari umuco mubi wa delivuransi, ikorwa na bamwe mu bashumba b’amatorero bagamije kunezeza imibiri yabo, bakabeshya abagore n’abakobwa ko barimo kubasengera banabavanaho imivumo n’indi myuka mibi ariko bikarangira bashatse kubasambanya cyangwa bikanaba (ingero nyinshi zirahari).
Ubu noneho ikindi kintu usanga cyaradutse mu nsengero za gikiristo, ni imyambarire ya kigore idahwitse, mu Kinyarwanda kiza umuntu yakwita “Impenure”. Ese iyi myambaro niyo ituma bamwe muri aba bashumba b’iki gihe bagwa mu cyaha cy’ubusambanyi?
Imyambarire yabo iba yerekana ko nta myenda y'imbere baba bambariyeho naho itangaza benshi cyane
Mu gihe usoma ntuntere ibuye, kuko wenda wasanga wowe mushumba uri mwiza da, utabikora cyangwa ngo urye na ya maturo nk’uko bibavugwaho, ariko ingero nyinshi zifatika ziragaragara aho abashumba bajya bafatwa basambanye n’abakobwa cyangwa baharitse abagore b’abandi.
Undi musore nawe ati: “Ni uburenganzira bwabo, nibashake bazajye banagenda mu muhanda bambaye amakariso, njye nta mukobwa wamvana mu mwuka (araseka), mbona na ba pasiteri baragowe kuko bo baba bigisha bari imbere yabo”.
Umugabo usa nk’ukuzeho, abajijwe kuri izi mpenure yagize ati: “Mu gifaransa hari umugani ugira uti “L’habit ne fait pas le moine” umuntu ni we usenga n’umutima we, imyenda ntaho ihuriye n’ibyo asenga; ahubwo ikibazo ni uko uwambaye izo mpenure agusha abandi, niba yicaye imbere na pasiteri ashobora guteraho akajisho, yasohoka cga yajya gutura n’abandi bakamurangarira”.
NTUCIKWE == Dore ibimenyetso 10 byakwereka ko ushobora kuba waranduye agakoko ka Sida
Umubiri ni umubiri, na pasiteri ashobora kugwa muri uwo mutego ariko ikibabaje ni uko ufata iminota 30 cyangwa isaha yose yigisha akavuga ku cya cumi, akihanisha,… Imbere ye areba abakobwa n’abagore umuntu yavuga ko bambaye ubusa ariko ntabe yacinyamo ijambo, wenda ngo abakebure kandi mu by’ukuri nawe ateraho akajisho.
Erega buriya n’ubwo twambara tukajya mu rusengero, ariko buriya gahunda iba yatujyanye ntabwo iba ari imwe kuri twese, kuko nshobora kuza nambaye ako kajipo cyangwa agakanzu kagufi kagaragaza ubwambure nambariyeho ngamije kugusha abandi barimo n’umushumba, cyangwa gushaka abakiriya.
Aha ni naho umuntu yahera atunga agatoki abayobozi b’insengero batajya bafata akanya ngo bakebure bene abo bantu, ahubwo ugasanga nyuma baratanga ibihano (gutenga) ku mukiristo watwaye inda adafite umugabo,
Abakobwa bitangarije ko baba bashaka kugira ngo babone amafaranga ahagije
Ese wowe pasiteri niba ugiye gusengera umugore cyangwa umukobwa, ukabona yambaye iyo mpenure uba ukeka ko atakugusha, ushobora kumusengera akaba yanafatwa n’umwuka akikubita hasi akambara ubusa, ese nakwambarira ubusa imbere ukabona ah’ibanga uzabyifatamo ute muri cya cyumba cyawe wise icy’amasengesho?
N’ubwo wenda mu Rwanda ntaho byari byagaragara, ariko se pasiteri muzima arihanikira agatanga itegeko ko nta mukobwa cyangwa umugore ugomba kuza mu rusengero rwe yambaye ikariso, koko ubwo aba agamije iki?
Muri uwo muhango wa delivuransi naho usanga ngo pasiteri yifashe ngo agiye kuhagira umugore w’abandi umubiri wose, amwuhagije amazi yasengeye, koko ibi byo wabyizera koko? Duhumuke!!
Muri iki gihe, ni igihe cyiza cyo gukanguka, kuko ibigusha birushaho kwiyongera uko n’iterambere ryiruka, nubwo inkuru yacu yibanze ku bashumba ariko si bo gusa, kuko n’umudiyakoni, umwigisha cyangwa se undi wese ufite inshingano mu itorero iyo afatiwe mu cyaha nk’icyo kiba ari igisebo mu itorero ryose.
Kwamamaza
Kanda kuri like ubundi ujye ubona amakuru yihuse kandi kugihe kuri Facebook
Facebook Comments
Tip! #RW
Julia Mukankusi and we others DotRW offering Web Hosting, VPS, Domain Name, Premium SEO, link building, web development and AdWords. Learn more about our services .


text:
Uzarama azakomeza kubona byinshi bizahinduka -Meya Rwamurangwa
U Rwanda ni igihugu kirimo gutera imbere umunsi ku wundi ndetse kimwe mu bituma ibyo bigerwaho ni imiyoborere myiza abaturage basabwa gukomeza gushyigikira buri gihe.
Ibi Umuyobozi w’Akarere ka Gasabo, Rwamurangwa Stephen yabibwiye abatuye mu Murenge wa Ndera, ubwo yahatangirizaga ukwezi kw’imiyoborere myiza kwatangiye mu Rwanda hose.
Rwamurangwa yabwiye abo baturage ko imiyoborere myiza imaze kugeza u Rwanda kuri byinshi, abasaba gukomeza bicungira umutekano kuko ari wo musingi wa byose.
Muri ako gace mu minsi yashize higeze kwaduka abantu bitwaje intwaro gakondo bakomeretsa bamwe mu baturage, ariko ngo ku bwo gutanga amakuru byatumye ababikoze bamenyekana ndetse banakurikiranwa n’ubutabera.
Meya Rwamurangwa yababwiye ko hari byinshi bateganya kugeraho ariko abibutsa ko ibyo byose bizashoboka biciye mu bufatanye n’abaturage.
Bimwe muri byo birimo umuhanda wa kaburimbo abo baturage bagiye kubakirwa, uzava kuri 15 ukagera mu bice bya Ndera. Yabwiye abo baturage ko bagomba kuzawubyaza umusaruro bakora ibikorwa bibateza imbere kurushaho.
Ati “ Uzarama akamara indi myaka azabona byinshi cyane bizahinduka, reka umuhanda w’umukara ugere hano maze muzarebe."
Yabasabye kuba abafashamyumvire b’abandi kuko bizafasha no mu ikemurwa ry’ibibazo abaturage baba bafite, cyane muri uku kwezi kw’imiyoborere.
Yibukije abayobozi gufasha abaturage kwitabira gahunda za leta zirimo kwishyura ubwisungane mu kwivuza, ndetse abababwira ko akarere kateganyije ibihembo ku muyobozi uzagira uruhare mu gutuma umudugudu, akagari cyangwa umurenge ayobora ugeza ku ijanisha rya 90% mu kwishyura mitiweli kugeza tariki ya 30 Nzeri 2016.
Karemera Francis, Umunyamabanga wa Njyanama y’Akarere ka Gasabo, yabasabye gukomeza gushyigikira gahunda za leta y’u Rwanda, kuko uko imyaka itaha zikomeza guteza imbere abaturage. Ikindi ngo ni uko imiyoborere myiza igenda ica imico mibi irimo kurya ruswa no kwimika ikimenyane.
Abaturage kandi bakanguriwe kwitabira gufata amashanyarazi, ku buryo uyu mwaka bishobotse abatuye ako karere bose baba bamaze kuyageza mu ngo zabo, ababishoboye bakagura akomoka ku mirasire y’izuba.
Abaturage bagejeje ibibazo byabo ku buyobozi birimo abavuga ko bashyizwe mu byiciro by’ubudehe babona badakwiye, abasaba ubufasha n’ibindi.
Ukwezi kw’imiyoborere myiza kwatangiye ku wa 14 Nzeri kukazageza mu mpera z’ukwezi kwa cumi uyu mwaka.
Uku kwezi kw’imiyoborere kuzibanda ku kwishakamo ibisubizo, gukangukira kwigira, gukunda umurimo ubyara umusaruro n’ibindi nkuko byatangajwe na Minisitiri w’Ubutegetsi bw’Igihugu, Francis Kaboneka.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
NONE SE WAHINDUTSE KUKI?
(Abaroma 12:2) Nyuma y’inyigisho y’ejo benshi bagiye banyandikira babaza ko nzakomeza uyu mutwe w’ijambo. Nk’uko nari nabivuze iyi nyigisho irakomeza.
Uyu munsi ndavuga ku bisobanuro byo" guhinduka".
Ijambo "guhinduka" rikoreshwa muri kiriya cyanditswe riva mu rurimi rw’urugiriki "metamorphosis" biva mu nshiga "metamorphoo" bivuga gufata indi shusho. Niryo ryakoreshejwe bavuga ukuntu "amazi" yabaye "vino" I Kana. Ni naryo ryakoreshejwe Yesu arabagirana imbere y’abigishwa (Mat. 17:1-2).
Pawulo akoresha ririya jambo, yavugaga impinduka mu mico, no mu myitwarire (conduct and character).
Guhinduka ntabwo ari ikintu twikorera ubwacu ariko ni ikintu twemera ko kitubaho. Uwakijijwe yemerera Imana kumuhindura binyuze mu ijambo ry’Imama rya buri munsi, mu gusenga ndetse no kwera imbuto. Iyo ibi bibaye, nibyo Paholo yita kuba icyaremwe gishya (2 Kor. 5:17).
Nyuma yo gutanga ibi bisobanuro, ndabaza wewe wasomye ubu butumwa icyo gukizwa byahinduye muri wewe.
Niba wari usanzwe urakara vuba, uvugira hejuru, urwana, utukana, usambana, usinda, wiba, ubana nabi n’uwo mwashakanye, ushwana n’abaturanyi, ubeshya, ukwiza ibihuha, ucuragura, uroga, wivumbura, usebanya, urarikira, etc. Ukaba ukibyiberamo na nyuma yo gukizwa, ubwo umuntu yakwibaza ngo "wakijijwe iki"?, wahindutse ute?
Umugore wawe abayeho mu bwoba buhoraho, abaturanyi barakwikanga, abana warabahahamuye, uri indaya wasenye ingo z’abandi, ku kazi wigize intare, abantu bose muri Quartier ntawe ugera iwawe kubera ibyo uvugwaho...None se wakijijwe iki?
Fata umwanya utekereze ku mpinduka nyayo Imana ikwitezeho.
Mugire umunsi mwiza mwese!
Dr Fidèle MASENGO, Foursquare Gospel Church Kimironko masengof@yahoo.fr


text:
Guca ukubiri n’amakimbiranye bari kubyungukiramo
Abaturage bo mu Murenge wa Gahara i Kirehe bavuga ko batangiye gutera imbere nyuma yo kwiyemeza guca ukubiri n’amakimbirane mu miryango.
Aba baturage bahawe amahugurwa n’umuryango SAFE hifashishijwe uburyo bise GALS (Gender Action Learning System), agatangwa mu buryo bushushanyije bufasha abagenerwabikorwa gutegura iterambere ry’ingo z’abo bagendeye kubyo batunze.
Ayingeneye Modesta umwe mu bashoje icyiciro cya mbere cy’aya mahugurwa kuri uyu wa gatanu tariki 3 Kamena 2016, avuga ko nyuma y’imyaka isaga 20 atotezwa n’umugabo we, yemeza ko amahugurwa yagize impinduka mu rugo rwabo.
Yagize ati “Mu rugo byari bikabije umugabo yarankubitaga hafi kunyica akantoteza, turakena kuko twezaga akarara agurishije imyaka atitaye ku bana umunani dufite.
Nyuma y’amahugurwa ninginze umugabo ngo muhugure akansimbukana ntangiye kwigisha abana nyuma abona ko bifite akamaro nawe araza.”
Avuga ko yahinduye umugabo kubera amahugurwa yahawe nawe akabimusubiriramo nk’uko yabyigishijwe.
Ati “Natangiye kumwigisha nkoresheje ibishushanyo nk’imfashanyigisho twifashisha nkamwereka nti aha bimeze gutya, aha twarakennye kuko wibera mu kabare ,umugabo arabikunda ubu mu rugo tumaze kugera kuri byinshi abana bariga dufite mituweri ntayo twari twarigeze.”
Mu buhamya abagabo abenshi batanze bakomeje kugaragaza uburyo bari bafite imyumvire mike k’uburinganire mu muryango, nk’uko umwe muri bo Nzeyimana Célèstin yabivuze.
Ati “Nari narapfuye mpagaze ntabizi kuko ntajyaga numva umugore narinwe, yagiraga icyo ambwira nti umugore se n’iki umbwira ko nta bwenge mugira ko ubwenge bwanjye ari bwo buyobora urugo?!”
Mu izina ry’akarere ka Kirehe Hakizimana Charles yashimye uwo muryango uruhare runini ukomeje kugira mu gufasha abaturage guhindura imyumvire birinda amakimbirane mu miryango.
SAFE (Sustainable Agriculture for food Security and Economic Development) usanzwe ukorera mu turere dutatu gusa urifuza gukomeza kwagura ibikorwa byawo nyuma yo kubona bitanga umusaruro.
Usanzwe ufasha abaturage mu buhinzi no mu iterambere ry’imiryango bagendeye ku ihame ry’uburinganire n’ubwuzuzanye.


text:
ARIKO SE UBUNDI GUSWERANA MUNNYO BIRARYOHA?
Uburyohe bwo guswerana mu nnyo buturuka ku bintu byinshi.
1.Gukora ikintu uhora ubuzwa gukora hari abantu bishimisha. Kumva ushoboye gukora ikintu cyaziririjwe, gukora amahano hari abo bishimisha mu rwego rw’igitsina
2.Gukora ikintu gishya. Hari igihe abantu bumva barambiwe na positions zose ku buryo igitsina kimera nK’indyo imwe bagakenera gushyiramo ibirungo ngo barebe ko hari icyahinduka. Ni muri ubwo buryo ujya kubona ukabona umwana w’umukobwa, umugore cyangwa umugabo yohereje imboro mu nnyo!
3.Umwoyo ufite 1/2 cy’imyakura yose iri mu gice cy’ikiziba cy’inda ni yo mpamvu iyo abantu bakozwe ku mwoyo bashobora kumva uburyohe bufitanye isano n’igitsina. Akaziga kazengurutse umwoyo ni gato ku buryo gaha uburyohe imboro irimo kugacumitamo.
NI IBIHE BYANGOMBWA NAKWITWAZA NGIYE GUSWERANA MU NNYO?
1.AMAVUTA:Amavuta special yagenewe guhuza ibitsina na za capote nka Astroglide, ID, Wet, na ForePlay ushobora gusanga muri pharmacie.Amavuta yakozwe bahereye kuri petroli nk’igikotoro cy’abana si meza, ashobora kugutera indwara.
2.AGAKINGIRIZO:Nubwo waba ukeka ko wowe n’umukunzi wawe nta mize mufite, ugomba gukoresha agakingirizo kuko igice cy’amara cyegereye umwoyo kirunzemo indwara zihibera nta ngaruka nini zitera nyirazo nyamara zishobora kukugirira nabi, ushobora kumva uburibwe ku mboro cyangwa wanyara ukababara udakoresheje agakingirizo. Binagufasha no guhita witunganya urangije guswera
3.KWIHANGANA:Birakenewe cyane.Umwoyo ni akaziga gato katemera gucamo ikintu kinini bitagoranye. Uwo mubikorana agomba kuba atuje. Nawe ugacumitamo imboro yawe gahoro witonze kugeza yinjiyemo.Banza umumenyereze umwoyo n’urutoki wasize amavuta. Namara kumenyera ushyiremo intoki ebyiri.
NDABYUMVA.ARIKO SE KOKO SI UMWANDA?
Ubwoba bwawe bufite ishingiro. Uvuze ko nyiri urugo yapfuye si we uba umwishe.Abantu benshi benda guswerana mu nnyo bwa mbere bagira ubwo bwoba. Ariko niba ubishaka cyane kwihangana bikaba byakunaniye, koresha agakingirizo kuko kagufasha kwitunganya nyuma y’igikorwa, kandi nta n’ikidatuma mutitunganya mbere y’igihe. N’UJYA GUSOMANA ATEGURA AMENYO.KANDI NGO UMUHANGA WO KURYA ARARA AKARABYE.WARI UZI KO INKUNZI Y’IMIRYANGO ICIKA INKANGU MU NNYO.
NI IZIHE POSITIONS ZIBERANYE NO KWENDANA MU NNYO?
Hari abagore bakunda kujya hejuru ngo bimenyere uko imboro ibinjiramo.Hari ukuryama wubamye,guhenesha,cyangwa ku rubavu umwe inyuma y’undi.
MBESE BANSWEYE MU KIBUNO NASAMA
Ubundi ntiwagombye gusama. Ntaho innyo na nyababyeyi bihurira.Ariko si uburyo bwiza bwo kuringaniza imbyaro.Hari igihe amasohoro ashoka agatembera mu gituba.8% y’abaswerana mu kibuno bashobora gusama.
URAKOZE KUMPUGURA.ARIKO SINSHAKA GUSWERA NO GuSWERWA MU NNYO.
Nanjye sinaringamije ko wenda cyangwa wendwa mu nnyo. Ushobora gusanga ubu bwoko bwo guhuza ibitsina butakunyura butanakubereye na mba, nta na ho bihuriye n’uburyo ubonamo isi n’ibigukikije. Ni uburenganzira bwawe 100%.


text:
Iwawa ni ahantu Leta y’u Rwanda yahisemo kujya ijyana urubyiruko cyane cyane urwishoye mu biyobyabwenge mu rwego rwo kurugorora ngo rusubire mu murongo nyawo. Aha niho bigishirizwa kubahiriza indangagaciro z’ubunyarwanda, kwihangira imirimo n’ibindi byose bigamije kubagira abanyarwanda nyabo.
Mu kiganiro UBUGINGO,COM twagiranye na Bishop Samedi Theobale, umushumba w’itorero Miracle Center mu Rwanda yagereranyije umumaro iwawa hafite asanga n’itorero ryari rikwiye gukora nk’uko hakora mu gushyira abakristo ku murongo.
Bishop Samedi yagarutse ku mumaro itorero ryakombye kuba rifite mu isi. Ati ‘’Ntabwo isi ifite mu nshingano yo guhindura itorero kuko si wo mugambi w’Imana icyakora ushobora kuba umugambi wa satani kuko atifuza ko abantu bubaha Imana.’’
Bishop Samedi
Itorero niryo rifite inshingano yo guhindura isi. Abakristo bari muri mission (ubutumwa) y’Umwani wacu Yesu Kristo kuko ni we watubambiwe, kandi kuko yazanywe no gushaka ndetse no gukiza icyazimiye natwe nicyo aduhamagarira gukora.
Aha harimo guhindura isi kugira ngo abayo bahindukirire Imana. Kristo yaje guhuza Imana n’abantu. Itorero ryakabaye ijisho ry’igihugu ndetse n’isi muri rusange.
Akesnhi itorero iyo rimeze neza abantu baraza bavuye mu isi bakahahungira kuko bahakura amahoro. Burya abantu baza mu itorero baraza bakaruhuka bahunze imiruho yo mu isi bakakira ihumure riturutse ku Mana.
Aha abo twita isi ni abataramenya Imana, abantu bapinga ibintu by’Imana. Ariko iyo aje akabona mufite umunezero, murishimye biramunezeza. Iyo yongeye guhura na bandi babanaga aragenda akababwira ati ‘’hariya hari abakobwa, abasore beza, bambara bakaberwa baguwe neza babonye amahoro bakura muri Kristo Yesu.’’
Iki gihe rero niho usanga undi nawe afashe icyemezo cyo kuza mu nzu y’Imana akareka ingeso ze yagenderagamo.
Mu gihugu cyacu y’u Rwanda iyo umwana ananiranye bamutwara Iwawa kugira ngo babigishe ikinyabupfura, bakabibutsa indangagaciro z’ubunyarwanda. Iyo witegereje icyo babakorera iwawa cyo kubasubiza mu murongo nyawo nicyo itorero ryakabaye rikora.
Bishop Samedi Theobale ku bwe asanga itorero ariho iwawa heza kuko mu itorero higishirizwa ibintu byinshi bitandukanye, ijambo ry’Imana n’ibindi.
Yagize ati ‘’ Iwawa nziza nzima igaragara ni itorero kuko umuntu ahakura discipline (ikinyabupfura)’’.
Akomeza avuga ko umukristo wigishijwe neza ijambo ry’Imana rimuha icyerekezo, rikamuha ikinyabupfura, rikamuha ibyiringiro ko ejo azaba umuntu ukomeye.
Bishop asanga Itorero iyaba ryakabaye rikora neza icyo Imana irihamagaira na polisi ntiyabona akazi kenshi ikora kuko mu itorero abakristo bigishwa uko ingo zitwara (abagabo n’abagore uko bitwara neza) n’ibindi bigamije gutuma bagira ingeso nziza.
Akaba abona aba bose bashyize mu bikorwa neza ibyo bigishwa hasigara bamwe twise ab’isi (abatarakizwa) nibo basigara bagora Leta ariko byibuze abakristo bagendera mu murongo nyawo. Ikindi kandi abakritso babereye imbuto nziza bakururwa nazo nabo bagahinduka bikorohereza Leta.
Mu Rwanda hagiye habaho kunenga cyane imyitwarire y’itorero mu bihe bikomeye byaranze igihugu cyane mu gihe cya Jenoside yakorewe abatutsi mu Rwanda mu 1994, aho ukurikije umubare w’abakristo babarurwaga mu gihugu iyo baza guhagarara mu cyuho ntibishore mu byaha bitandukanye u Rwanda rutari guhura n’amahano rwahuye nayo.
Ibi akaba ari byo bituma abantu benshi kuri ubu bakangurira cyane amatorero atandukanye gukunda igihugu kugira ngo itorero ribere igihugu umucyo.


text:
Havumbuwe umuti utuma abagabo bazinukwa guca inyuma abagore babo
Abashakashatsi bo muri kaminuza y’ahitwa Bonn mu gihugu cy’u Budage bashyize ahagaragara umuti wo mu bwoko bw’imisemburo (hormone) witwa Ocytocine ufasha abagabo kwishimira abagore babo ntibabace inyuma.
Uwo muti usanzwe wifashishwa mu gufasha abagore bari ku bise (bagiye kubyara) mu kwihutisha icyo gikorwa ariko ngo ufasha n’abagabo kutita ku kimero cyangwa uburanga bw’abagore batari ababo; nk’uko tubikesha ikinyamakuru Journal of Neuroscience.
Uwo muti ngo ukoresha igice cy’ubwonko cyitwa hypothalamus, umuntu akaba ashobora kuwuterwa mu nshinge cyangwa kuwunyuza mu mazuru.
Ubwo bushakashatsi bwakorewe ku bagabo 86 bazwiho kugira abagore b’inshoreke bari mu kigero cy’imyaka 25, bigaragara ko iyo bakoreshaga uwo muti bagumanaga n’abagore babo gusa.
Icyakora, ngo uyu muti ugira igihe ushirira mu wawuhawe kuko udahora mu muntu, ariko icyo gihe kikaba kitaragaragazwa.
Ibitekerezo
-
Surnaturel
11 August 2016 -
Bajye bishinga izi nshinge zikorana n’ubwonko ngo baravurwa, ehhheeee, ntibakababeshye ntakivangwa n’ubwonko ni bibi cyane, haraho bizagera abantu bagata ubwenge ubundi wamugani bakazajya bakoreshwa nk’ibirobo, ntaufite ubwenge bwo kwi impoza (s’imposer contre les points ou côtés négatifs). Aux bons entendeurs, salut!!!


text:
TUBITSE UBUGINGO BWACU KWA YESU Pastori Michel ZIGIRINSHUTI
Uwiteka Imana irema umuntu mu mukungugu wo hasi, imuhumekera mu mazuru umwuka w’ubugingo, umuntu ahinduka ubugingo buzima. (Itangiriro 2:7)
Uko ni ko byanditswe ngo"Umuntu wa mbere ari we Adamu yabaye ubugingo buzima", naho Adamu wa nyuma yabaye umwuka utanga ubugingo. 1Korint.15:45...
Ariko umwuka si wo ubanza, ahubwo umubiri ni wo ubanza hagaheruka umwuka.
Umuntu wa mbere yaturutse mu butaka ari uw’ubutaka, naho umuntu wa kabiri yaturutse mu ijuru.
Nk’uko uw’ubutaka ari ni ko n’ab’ubutaka bandi bari, kandi nk’uko uw’ijuru ari ni ko n’ab’ijuru bandi bari. Kandi nk’uko twambaye ishusho y’uw’ubutaka, ni ko tuzambara n’ishusho y’uw’ijuru. 2Korint.5:1...
Tuzi yuko niba inzu y’ingando yacu yo mu isi izasenywa, dufite inyubako ituruka ku Mana, inzu itubatswe n’intoki, itazashira yo mu ijuru. Kuko tunihira muri iyi ngando twifuza kwambikwa inzu yacu izava mu ijuru, kugira ngo tuyambare tutazasangwa twambaye ubusa. Kuko twebwe abari muri iyi ngando tuniha turemerewe, icyakora si uko dushaka kuyamburwa, ahubwo ni uko dushaka kwambikwa ya nzu yindi, ngo igipfa kimirwe n’ubugingo. Imana ni yo yaturemeye iyo ngiyo, ndetse yayiduhereye Umwuka ho ingwate.
Nk’uko twashoje ejo tubivuga, ubugingo buturimo burahishwe, nta muhanga wabugeraho ngo amenye aho bubitswe.Nubwo ari ubw’agaciro gakomeye ariko bubitswe mu nzabya, nk’uko Paulo abivuga.
Imana irema umuntu yamuremye mu mukungugu wo hasi, imuhumekeramo umwuka wo mu mazuru, ahinduka ubugingo buzima. N’ibindi binyabuzima birahumeka ariko nitwe abantu twenyine duhumeka umwuka twahumekewemo n’Imana.
Umubwiriza 3:21 (ninde uzi ko umwuka w’umuntu uzamuka ujya hujuru ku mana, ariko uw’inyamaswa ukamanuka ujya ikuzimu...).
Ubu bugingo Imana yahumekeyemo umuntu niyo sano ye n’Imana. Nibwo bwangiritse mu gihe Adamu yariganijwe. Ishusho y’Imana tugira iba mu miterere yacu ikora ibisa n’iby’Imana ishaka.
Adamu wa mbere yabaye ubugingo buzima, ariko Adamu wa nyuma aza ari umwuka utanga ubugingo. Impamvu abutanga, ni uko ubwa mbere bwari bwangiritse! Ubu bugingo yabitse mu be, nibwo bwishingizi bwacu butuma avuga ko turi abe, akagira ati intama zanjye nta wazivununura mu kuboko kwanjye!
Kolos.3:1...(Nuko rero niba mwarazuranywe na Kristo, mujye mushaka ibiri hejuru aho Kristo ari, yicaye iburyo bw’Imana. Mujye muhoza umutima ku biri hejuru atari ku biri mu si, kuko mwapfuye kandi ubugingo bwanyu bukaba bwarahishanywe na Kristo mu Mana.).
Ubugingo Yesu arinze, si bumwe bwa mbere bwo kwa Adamu, ni ubw’abapfanye nawe. Utaramenya ibanga ryo gushaka ibiri hejuru ngo abe aribyo uhozaho umutima, ntiwabasha gukinga iduka mu mwanya w’akazi gashyushye ngo uze muri iri teraniro rya saa sita.
1Sam.25:29-31
Umugore wa Nabali yagize ubwenge mu buryo bukomeye bikirisha umugabo we. Niho yamubwiye iby’uko ubugingo bwe ntacyo bwatwarwa n’ababugenza kuko buhambiranijwe n’ubw’Uwiteka bihinduke umutwaro umwe. Abakiranutsi ba mbere, ubugingo bwabo bwari buhishanwe n’Uwiteka, Kristo aje buhishanwa n’ubwa Kristo.
Nitubitse ubugingo bwacu kuri Kristo, kuko iyi si irabuhiga bikomeye!
Amen.


text:
Burera: Nta kabari kagomba gufungurwa mu masaha y’akazi
Umuyobozi w’akarere ka Burera arasaba abaturage bose bo muri ako karere kureka kujya mu tubari mu gihe cy’akazi mu rwego rwo guca ubusinzi bitabira umurimo. Sembagare Samuel asaba abayobozi batandukanye More...
Kayonza: Ubusinzi ni kimwe mu bintu byatumye ubukungu bw akarere busubira inyuma
Ubushakashatsi buherutse gushyirawa ahagaragara [EICV 3] bwakozwe hagamijwe kureba uburyo abaturage b’u Rwanda bava mu nsi y’umurongo w’ubukene, bugaragaza ko ubukungu bw’akarere ka More...


text:
Igiterane cyiswe “Rubavu mu biganza byawe Mana” cyagaragaje ubumwe hagati y’abayobozi muri Leta n’abanyamadini
Igiterane cyiswe “Rubavu mu biganza byawe Mana” cyabaye kuri iki cyumweru tariki ya 19 Mutarama 2014 muri Hoteli Serena ya Rubavu aho uyu muhango wari witabiriwe n’abayobozi batandukanye mu nzego za Leta ndetse n’iz’amadini abarizwa muri aka karere, abikorera ndetse n’abandi. Iki giterane cyaranzwe no gusengera aka karere ndetse no gushimira Imana ku byo yabagejejeho.
Ibumoso Pastor Masasu Simon, hagati Frere Manu, iburyo umunyamakuru wa RBA
Iki gikorwa kibaye ku ncuro ya mbere muri aka karere ka Rubavu mu rwego rwo gushimira Imana ibyiza yabagejejeho, cyahuje abayobozi batandukanye baba abo mu nzego za Leta ndetse n’iz’amadini abarizwa muri aka karere.
Umuyobozi w’akarere ka Rubavu wungirije ushinzwe imibereho myiza y’abaturage wari umushyitsi mukuru muri iki giterane, mu ijambo rye yatangaje ko aka karere gashyigikiye iki gikorwa kandi ko bifuza ko cyaba ngaruka mwaka. Yagize ati “Iki gikorwa turacyishimiye, kandi nk’akarere twifuza ko cyazajya kiba buri mwaka bityo tugahurira hamwe nk’abayobozi muri Leta n’abanyamadini.”
Aganira n’itangazamakuru, Nkurunziza Emmanuel uzwi nka Frere Manu ari na we muhuzabikorwa w’iki gikorwa yadutangarije yatangaje ko yishimiye uko iki gikorwa cyagenze “Rubavu mu biganza byawe Mana” nishimiye uko yagenze, kuko abantu bahuye bashima Imana kandi banaragiza akarere kacu Imana. Icyifuzo cyanjye ni uko iki gikorwa kitahera gusa i Rubavu, ahubwo cyagera no mu tundi turere.”
Iki giterane cyari cyitabiriwe n’abahanzi nka Olivier Kavutse nk’umuhanzi uzwi gukora Live unabarizwa mu itsinda rikunzwe cyane rizwi nka Beaty For Ashes, umuhanzi Eugene wahoze ari umunyamakuru wa New Times ariko ubu akaba ashinzwe itangazamakuru n’itumanaho muri Diyosezi Anglican ya Shyira.
Mu buhamya bwatanzwe n’umuyobozi mu karere ka Rubavu ushinzwe guhuza akarere n’abafatanyabikorwa bako (JADF) Senzoga Emmanuel, yagarutse ku bikorwa bitandukanye bagiye bageraho mu mwaka washize, anagaruka ku buryo akarere kabo kagenda gatera imbere haba mu bijyanye n’ibikorwa remezo ndetse n’iterambere muri rusange.
Mu ijambo ry’umushyitsi mukuru vice mayor yifashishije Bibiliya Yera
Rev. Pastor Simon Masasu uyoboye umuryango w’impuzamatorero ya Rubavu mu nyigisho yatambukije muri iki giterane yagarutse ku bufatanye hagati y’abanyamadini na Leta, anagaragaza ko nta kibasha kugerwaho Imana itabifashijemo abayobozi ndetse n’abantu muri rusange.
Rev. Pastor Simon Masasu yigisha ijambo ry’Imana
Dushimirimana Onesphore


text:
Kuvugisha ukuri bizatugeza mu ijuru. Evangéliste RUDASINGWA Jean Claude
Mu gihe cya Dawidi biragaragara ko hari ikibazo abantu bo muri icyo gihe bibazaga kubyerekeye umuntu uzaguma hafi y’Imana mu gihe cyose kandi akayubaha igihe cyose ikigeretse kuri ibyo akazanagera mu ijuru bibaza bati ese uwo muntu ninde? Ese ni iki kimuranga ni iki cyamwerekana kuburyo wamureba ukamumenya ? Icyo kibazo ni cyo Dawidi yashubije muri iyi ndirimbo ye aho agira ati :”Ni nde uzaguma mu ihema ryawe? Ni nde uzatura ku musozi wawe wera ? Zaburi15:1-5
Igisubizo cyicyo kibazo kiragaragara neza cyane niyo mpamvu nahisemo ko tuganira kuri iyo mirongo kuko dufite intego yo kwamamaza ukuri no kugaragaza ibyiza biva mu gukoresha ukuri no kugendera mu kuri muri byose .Uwo muntu uzagera mu ijuru nta wundi ni uyu: Ni wowe niba wakwibaza ibi bibazo kuri buri kibazo ugasanga ufite 10/10 , ngaho dutangire ujye ugenda wibaza gutya ikindi ujye usubiza yego cyangwa oya kuri buri kibazo.
1.Ese ngendera mu bitunganye?
2 .Ese nkora ibyo gukiranuka?
3.Ese mvuga iby’ukuri nk’uko biri mu mutima wanjye?
4.Ese nkoresha ururimi rwanjye mbeshyera abandi ?
5 .Ese mugenzi wanjye simugirira nabi ?
6.Ese nshyushya inkuru y’umuturanyi wanjye?
7. Ese mu maso yanjye umunyagisuzuguriro arahinyurwa?
8. Ese abubaha Uwiteka ndabatinya?
9.Ese icyo narahiye naho cyangirira nabi sinivuguruza?
10.Ese singuriza ifeza kubona indamu zirenze urugero?
11.Ese nakwemera ibiguzi by’utariho urubanza?
Niba ibi bibazo wabashije kubitsinda dore ubuhamya Imana igutangira :
“ugenza atyo ntabwo azanyeganyezwa”
Nshuti yacu dukunda cyane urabona ko Bibliya ifite inama zose yakugira bigatuma wagera mu ijuru nkuko ubyifuza ,kujya mu ijuru si idini ryakugezayo, cyangwa umwanya mwiza waba ufite mu rusengero rwawe, cyangwa icyubahiro uhabwa mu kazi ukora , uhubwo ikizakugeza mu ijuru ni ugukora ibyo Ijambo ry’Imana risaba .
Aha muri iyi nyigisho ndashaka kukugusaba kuba umukristo wumvira Bibliya kuko nuramuka ukoze ibyo Ijambo ry’Imana risaba uzabana amahoro n’abantu bose kandi uzanezeza Imana ndetse nawe uzishima ibyishimo by’ukuri bivuye mu bunyangamugayo bwawe kuko umurimo wo gukiranuka ubwawo ni amahoro nkuko Yesaya abivuga (Yesaya 32:17)
Umuntu yakwibaza iki kibazo ese biriya bibazo byose uko ari 11 hari umuntu waboneka uba muri iyi si wabasha kubitsinda byose ntihagire na kimwe kimutsinda byose ugasanga yarabyitwayemo neza ?
Igisubizo ni yego kuko abakiranutsi bariho bumvira icyo Ijambo ry’Imana risaba niyo mpamvu Imana ibisaba nuko iba izi ko bishoboka, kuko Imana ntiyadusaba ibidashoboka ,uhubwo ibyo tubona ko bitugoye nibyo idusaba ko twayisaba imbaraga zadufasha kubishobora kuko izo mbaraga Imana irazifite kandi yiteguye kuzitanga kuri buri wese uzazisaba.Icyo twakongeraho nuko wakwibuka ko inzira ijya mu ijuru aho ushaka kugera iyo nzira irafunganye kandi iragoye ndetse abayinyuramo ni bake. (Fata Biblia usome iri Jambo umwami Yesu yavuze. Matayo 7:13-14).
Icyo wamenya nuko bahari abiyemeza kunyura mu iriya nzira ijya mu bugingo nubwo iruhije ,icyo ndigusaba muri iyi nyigisho nuko muri abo bake nawe wabamo nanjye nkabamo ubundi umwami Yesu akadufasha nkuko yabyemeye.(Matayo 28:20).
Hari umwana waganiraga n’umubyeyi we aramubwira ati :” Papa njye mbona Imana izatanga ijuru kubw’imbabazi zayo kuko igiye mu byo gushaka abakiranutsi n’abakorera ijuru nkuko ibisaba ntabwo yabona abo irijyanamo ati kuko nabiyita abakiranutsi hari igihe bacumura kandi nabavuga ko bakorera ijuru hari igihe bibananira uyu munsi agakora ibyiza ejo agakora ibibi”.Dushingiye kuri icyo kiganiro cy’uwo mwana n’umubyeyi we niko muri iyi minsi abantu benshi bibwira bazi ko Imana izatanga ijuru kubw’imbabazi zayo ariko mwene iyo myumvire si myiza dore icyo ugomba kumva: kubw’imbabazi z’Imana yaduhaye agakiza (Tito 3:4-5).Tumaze gukizwa icyo dusabwa ni ugukorera ubwami tuzajyamo kandi buratwaranirwa intwarane zikabugishamo imbaraga (Matayo 11:12) Hari imirongo tutabona uko dukura muri Bibliya ,icyo dusabwa ni ugukora icyo Ijambo ry ‘Imana ridusaba.
Niba uri kureba ugasanga muri biriya bibazo twabajije uri gutsindwa cyane dore inama twaguha ;Fata umwanya wo gusenga usaba Imana imbabazi nurangiza ushake umwanya wa kujya gusaba imbabazi abantu bose wabeshye nabo wariganyije kuko ndabizi neza ko ubibuka nurangiza usenge ushima Imana ko yakubabariye kandi ko nabo wasabye bakubabariye nurangiza ibyo wongere usenge usaba imbaraga zizagufasha kunesha ibishuko byose biva ku mwanzi Satani no kunesha kamere mbi yawe ikubamo, ubundi ufate icyemezo kandi ugikomereho cyo kuba umukristo w’ukuri aho uzaba uri hose kandi igihe cyose wiyemeze kugenda nkuko Imana ibisaba ,uhore muri wowe ushaka ko Imana yahora ihabwa icyubahiro kandi biguturutseho maze abo mubana ,abo mwigana ,abo mukorana bose bamenye ko wakijijwe maze bajye bagufatiraho urugero rwiza bakurikiza. Niba ubyemeye Imana iguhe umugusha kandi ibigufashemo.Amen.
Evangéliste RUDASINGWA Jean Claude


text:
Abagore n’abakobwa bafite byinshi byo kwigira kwa Nyagakecuru
Ku musozi wa Huye, bakunze kwita kwa Nyagakecuru, abagore n’abakobwa bafite byinshi byo kuhigira bijyanye n’ubutwari bw’abagore ndetse n’imyitwarire ikwiye.
Byagarutsweho ku itariki 01 Ukwakira 2016, ubwo abantu b’ingezi zitandukanye bateraniraga mu bisi bya Huye aho bakunze kwitwa kwa Nyagakecuru, muri gahunda ya “Tembera u Rwanda”, yateguwe n’ikigo cy’igihugu cy’iterambere (RDB) mu rwego rwo gushishikariza Abanyarwanda kwitabira gusura ahantu nyaburanga.
Christine Niwemugeni, umuyobozi wungirije w’Akarere ka Huye, ushinzwe imibereho myiza yavuze ko kwa Nyagakecuru abagore n’abakobwa bakwiye kuhasura bakahigira byinshi bizabafasha mu buzima bwabo.
Agira ati “Uyu musozi ubitse amateka menshi yafasha mu iterambere ry’umugore, mu kumva agaciro k’umugore, mu kuguma mu mwanya ukwiye kubamo, kandi ukaba intangarugero ndetse ugasiga amateka meza nka Nyagakecuru.”
Ibi abivugira abihereye ahitwa ku Kabakobwa, hagati mu musozi wa Huye, hari urubohero rw’abakobwa. Mu Rwanda rwo hambere, abakobwa baturukaga mu duce tunyuranye bakaza kuhabohera kandi bagahanurana mu buryo bwo kuzavamo abagore beza.
Hejuru ku gasongero k’umusozi wa Huye, hari hatuye Benginzage bitaga Nyagakecuru, wari umugore w’uwitwaga Samukende.
Ishuri ry’abakobwa ku Kabakobwa n’uburyo Nyagakecuru yamenye gutura heza hamufasha kwirindira igihugu, byombi ngo Abanyarwandakazi babifatiraho urugero.
Amateka avuga ko mu gihe u Rwanda rwari rufite ubwami budakomeye, mbere y’uko Ruganzu agaruka akaruzahura, Nyagakecuru yari yarigaruriye agace kitwaga Ubungwe, arakayobora.
Aho yari atuye mu bisi bya Huye hari ahantu ingabo ziturutse mu bindi bice zitapfa kwisukira, kuko hari hirengeye. Nyagakecuru ngo yari afite inzoka y’uruziramire yabaga mu bitovu byari bikikije urugo, na yo ikamurinda.
Kugira ngo Ruganzu abashe kumutsinda, byamusabye kwiga ubwenge bwo kumuragiza ihene zariye ibitovu byari bikikije urugo, ya nzoka iragenda. Nibwo yamuteye abasha kumuhashya.
Belise Kaliza ukuriye ubukerarugendo muri RDB avuga ko kuba abantu batazi niba Nyagakecuru yari umugabo cyangwa umugore bisobanuye byinshi, byatuma abantu bahasura bagasobanukirwa.
Ibitekerezo ( 5 )
turababaye Ariko nakundi imana imwakire mubayo mutubwire umuryango Asize murakoze?
bikozwe byari bikenewe
ko numva yari intwari ra?
Icyo gutekerezo ni cyiza pe, hazasurwe no mutwicara bami twa Nyaruteja
Nanjye Nshyigikiye Icyo Gitecyerezo Cyo Gusura Kwanyagakecuru


text:
Urwenya: IYO IMANA YATEGETSE, NA SATANI UBWE ARAYUMVIRA
IYO IMANA YATEGETSE, NA SATANI UBWE ARAYUMVIRA
Umugore umwe w'umukene yahamagaye kuri radiyo ya gikristu atanga ubuhamya anasaba ubufasha, ni uko umugabo umwe wakoranaga n'amadayimoni yiyemeza kumufasha.
Yamutumyeho umukozi we, amuha ibyo kurya byinshi arangije abwira uwo mukozi ati “numara kubimuhereza umubwire ko byaturutse kwa Shitani maze ndebe ko azemera akabyanga akicwa n'inzara.”
Ni uko umukozi aragenda arabimuha, undi aramushimira atangira no gutegura amafunguro ngo yirire.
Umukozi aramubazi ati: "Ariko se wowe urarya ntunagire amatsiko yo kumenya aho ibintu wahawe byaturutse?"
Mu ijwi rituje wa mugore aramusubiza ati: "SI NGOMBWA KUHAKUBAZA KUKO IYO IMANA YATEGETSE, NA SATANI UBWE ARAYUMVIRA"
Shyiraho Igitekerezo!
Subscribe to: Post Comments (Atom)


text:
Bien Venue au Journal Minembwe. Welcome to Minembwe Free Press. Minembwe Free Press est un journal au service de la communauté Banyamulenge en particulier et toute la communauté globale des internautes. Ce Journal en ligne est un espace d'expression, d'information, d'échange d'idées autour des enjeux actuels au sujet de notre peuple et notre territoire de Minembwe. Ce journal se veut interactif. Je vous invite tous a` faire vos contributions. A M. Fondateur et editeur en Chef
Wednesday, May 30, 2007
GUSANA AMASHULE MU MINEMBWE: TWIZERE NONEHO KWATARAMAGAMBO GUSA.
Frères, maze gusoma article ya Radio Okapi sur comment va l'éducation chez nous à Minembwe (Haut plateau) ndababara cyane. Ngo "« Il y a des enseignants qui n’ont pas pu terminé l’école primaire qui sont en train d’enseigner…!". Je lance le cri d'alarme ngo tugire icyo dukora kuzamura éducation muri gakondo yacu dukunda. Mureke dukore une caise que l'on peut appeler "éducation Minembwe" dusabe membre wese où qu'il est ufite revenu iyariyoyose gutanga au moins 10 dollars chaque mois, après une années dushobora kwubaka amashure meza hariya, dushobora guhemba neza abarimu beza, nibindi nibindi. Kubigeraho biroroshe cyane, twafungura konti kuri une des banques rwandaises (la BK par ex.) abari haze y’Urwanda (Europe, Amérique, Canada, n’ahandi en Afrique, n’ahandi hose) bashobora kuza ba verser kuriyo konti à travers les banques étrangères correspondantes de la BK par exemples. Avec ma riche expérience bancaire, je suis disponible à faciliter l’ouverture de ce compte et vous rassure que la faisabilité de ces transactions est sans risque aucun. Reka mpasabe, kubwishaka, diffuser largement ce message à un grand nombre de membres, mubikore munazirikana ibyavuzwe n’Umwami wacu Yesu ngo « Gutanga bizana imigisha kurura guhabwa : il y a plus des bénédictions à donner qu’à recevoir (Actes 20 :35) » C’est plus que urgent.
Par Pastor Tito GASAZA
DORE UKO UNDI YASHUBIJE
Frere Gasaza,
Nagira ngo mbashimire kugitekerezo cyanyu cyiza nabasaba ko mubishatse mwa ntelephoner kuri izi No:08493637 maze tukaganira kuri iki kibazo giteye impungenge nkakubgira njye aho ngeze tukarebera hamwe icyo twakora kuko ubu tugeze mugihe cyo gu transformer nos parole par des actions.
Gusa icyo nakumenyesha nuko you can realise and achieve bigger things with very little means if you only have big will. Donc en un mot si vous avez la bonne volonté la determination de travailler pour le bien de la communauté tu peux sans doute realiser beaucoup et beacoup plus avec un rien du tout.
Par example wakwemera ko uyu munsi (lundi ) wa none harumwana uvuye muraya mashuri yaruguru nubgo tuyagaya ugiye UK, US et puis Australie kukibazo cyabagenzi be?
Ibibazo byugarije communauté ni byinshi ntabgo ari education gusa ahubgo mbere yuko uba eduquer nukwo ubanza kuvuka, ukabaho, urya neza , uri munzu ukanywa amazi meza avuye hafi, maze uburenganzira bugakomereza aho.
Ibibazo dufite ntitwobishaganya ubu kuko birenze kwemera yaba byashoboka ga ngo tuzadufata kimwe tugitange ho ibitekerezo tugifatire imyanzuro maze tugikorere suivie comme ça nyuma tukazi evaluer tukareba iyo tuvuye aho tugeze niyo tujya. Ataribyo uru rubuga ruzafatwa nkutundi dutorero twose nukuvuga ko yamagambo avugirwa mundagarago iwacu asigara aho yavugiwe.
Inama narangiriza ho turakuze, tumaze kubona twagagombye kwibaza icyo tuzasigira barumuna bacu aribo ejo hacu tukabigisha ko kugendana nibihe ataruguta umuco kandi ko kujijuka atarugusubira mubyaha.
Njye sinarinzi ko mubana bacu babakobga harabanywa itabi bagakora nibindi bisa nibyo.
Reka mpinire kumagambo ya Martin Luther King we ati kubona i kibi ntucyamagane uba ugishigikiye.
Merci
Jerome
Umva icyo undi yabivuzeho:
Nyuma yinkuru ya OKAPI, numvise abantu benshi baratangaye kumva ko abarimu bari i Mulenge batarangije elementary schools. Mubyukuri, njye nibwiye ko abenshi twari twarahugiye mubyacu, kuko niba hari uwumvaga ko abana bacu nabarumuna bacu basigaye i Mulenge barimo kwiga neza, byari ukwibeshya.
Dore uko byagenze: Uburezi bw'i Mulenge bwatangiye kwangirika kuva mukwa Karindwi 1994, ubwo vague yo kuja mu Rwanda iteye, byabaye ibintu bitandukanye nigihe abanyabwenge bacu bajaga i Burundi gushaka akazi, kuko icyo gihe hagendaga bake, abandi barangije za L'shi nahandi bagataha bakaza kwigisha barumuna babo. Ndibuka neza ko hari igihe twigeze kuza twishura un licencie ibimasa hagati ya 4 na 5 kumwaka, kandi twarize neza ndetse naza diplomes ziraboneka.
Nyuma yo kuja mu Rwanda hamwe nintambara zatunyuzemo uburezi ni kimwe mubyapfuye kandi ubu bisaba abagabo b'umutima ukunda ubwoko kugira ngo hagire icyakorwa, yemwe biteye ubwoba njye mperuka muri Gakondo en 1998, hari benshi baherukayo mbere yico gihe, ariko igihe nagezeyo numvise ngize ubwoba ubwo nasangaga abana bize muri iyo system, bagatsindwa na examen d'etat, aribo noneho bihereranye barumuna babo.
Nyuma yiyo phenomene, habayeho igikorwa cyuko abana baja mu Rwanda nabo, uwari ufite uwo bavukana wese ushobora kumufasha yarambutse, maze babana ba " ntaho nikora" barahagwa, abenshi muri abo nabasizwe nazantwari zarwaniriye igihugu, abandi nabatari bafite ubushobozi cangwe ababo ba hagufi babatabara.
OKAPI nta gishya yigeze izana, ahubwo yavuze ibyo twe tutatekerezaga, cangwe twatekerezaga ntitugire icyo dukoraho, cangwe twatinyaga kuvuga cangwe kumva.
RERO, njye nsanga uburezi ataricyo kibazo cyihutirwa umunyamulenge afite i mulenge uyu munsi, icyo kiri mubibazo ibihumbi bitwugarije, nkaba njye numva approche yo gukemura ikibazo twakoresha ari uko buri kintu cyaza gikorwa nabantu runaka nakwita les experts muri domaine runaka, EX: Dufite abanyabwenge bangana iki muri education?? Abo nibakore forum, bige imishinga bashake aho amafaranga yo kubaka amashuri no kuriha abarimu beza azava, ndetse naho abo barimu bazava. Aba DR dufite, nibafate ikibazo cya SIDA, malaria na system de sante publique yose barebe uko yakorwa, aba economistes nibatekereze kubukungu bwiwacu, mugihe aba agronomes badushakira uko ubuhinzi bwiwacu bwahinduka bukagirira akamaro abaturage,nos ingenieurs nibige des projets zimihanda( pas seuelement umuhanda FIZI_minembwe) kuko uyu ugomba kuzagera nahantu hose.
Abanyamadini, nos Pasteurs nibahaguruke bahuze abantu bacitsemo ndetse banasabire igihugu.
Kuki mvuze ibyo, nuko interet buri wese agira muri domaine ye, itandukana kure niyundi utari muri meme domaine, regardless of who is going to be beneficiary. Ikindi mbivugiye nuko nasubije amaso inyuma nsanga a chaque situation, twese dushaka kugira icyo dukora kandi ntitunagire icyo dukora at all. Haza politike, umunyamulenge wese akaba abaye politicien, ikibazo cyamatorero cyaza, nabataza basenga bakaba involved ku buryo abakagombye kubona umuti wikibazo bavangirwa, at the end of the day, ikibazo kikabura responsable, buri wese akumva ko bireba abandi.
Sinanze uwo musanzu utekerezwa, ariko se nyuma yo gutanga ayo mafaranga hazakorwa iki? kizakorerwa he? kizakorwa nande?Ninde uzakibazwa? ninde uzaba accountable imbere yabatanze iyo misanzu, des interrogations ni nyinshi kandi as long as tutaraba decentraliser ngo tuje tureka umuntu akore icyo yumva afitiye ubushobozi tuzahera kuri mwaretse tugakora.
Voila ma modeste contribution, kuri approach yakoreshwa mugutabara iwacu.
Mugire amahoro y'Imana
Justin Rukozangabo
US
Umvuko nawe yashubijwe:
Frère Justin,
Je vous remercie de votre intervention. Dans un contexte de changement, une bonne idée n'a pas de prix. En ce sens, ta capacité à réagir de manière créative est un véritable atout pour ce forum. Il me semble que nous ne savons pas allez plus loin jusqu’à savoir choisir entre ce qui est faisable ou pas. Comment peut-on commencer à créer les forums selon les domaines d’études avant de pouvoir penser à relever l’éducation précaire de nos petits.
Abordons d’abord le renforcement de l’éducation mais pas directement la difficile affaire d’organisation de notre communauté, comme ce que vous me décrivez. Je pense qu’à présent, il est presque impossible de trouver une personne bien indiquée pour organiser notre communauté.
Dans ma lettre précédente je me suis limité à des méthodes et techniques efficaces pour parvenir à la promotion de l’éducation chez nous à Minembwe, notamment la création d’une caisse éducation.
Que voulons-nous au juste ? On ne sait pas par quoi commencer, je pense que nous courrons le risque de pouvoir se fatiguer avant qu’on ne commence à travailler. Q’est ce que ça demande de payer 5 ou 10£ par moi. L’organisation, ça ne s’apprend pas à l’école ; c’est comme ça que ça commence. On ne peut pas tout aborder à la fois, quelles sont nos priorités ? S’organiser, c’est facile lorsqu’on s’accorde, s’entend, s’harmonise et se concerte autour d’un même but, l’éducation par ex. Il est vraiment nécessaire de mettre en œuvre des solutions organisationnelles ; cela demande pour chacun de nous un changement d’habitudes (mentalités). Ce n'est pas facile, mon frère, de changer nos habitudes, même si on en a très envie. Nous savons tous combien avons perdus beaucoup de temps entrain de tenter en vain d’installer une structure organisationnelle de notre communauté. Je pense qu’il est temps de changer le temps perdu en temps utile.
Nous devons prendre conscience de notre degré de désorganisation pour s'améliorer. Quand nous repoussons certaines actions à plus tard, c’est de l’ingratitude vis-à-vis de notre Gakondo. Cette tendance à reporter nos actions finit par nous compliquer la vie et les conséquences de la désorganisation sont la perte de temps et le regret des occasions ratées.
Frère, je ne trouve aucune excuse ou prétexte à la création d’une caisse « éducation Minembwe ». Je sais qu’avec une caisse bien organisée, notre objectif de relèvement de l’éducation à Minembwe sera sans doute atteint, quelles que soient les circonstances et les contraintes. Ailleurs au Congo les parents prennent en charge les écoles en attendant la prise de ces responsabilités par le Gouvernement congolais. La solution pour le développement de notre milieu natal résulte des nos actions collectives.
Nous avons besoin de comprendre le comportement des uns et des autres pour piloter nos actions qui seront financées par notre caisse. Mais, bien souvent nos interprétations semblent erronées et nos actions inefficaces, comme si le fonctionnement de la caisse échappera à la transparence des uns. Je pense que nous serons à mesure d’utiliser nos moyens financiers selon notre objectif (éducation Minembwe) et de contrôler les mouvements sur nos comptes en permanence par des mécanismes de la gestion moderne (les pièces justificatives des opérations sur comptes). Au démarrage de la caisse, une équipe chargée de gestion (un comité ad hoc) sera constituée pour pouvoir assurer le suivi régulier des opérations de manière transparente et à la satisfaction de nous tous.
Je vous invite à lire la réaction de notre frère Emmanuel MUHOZA à mon idée de création d’une caisse éducation. Je lui félicite de sa proposition de création d’un comité pour la gestion de cette salutaire caisse. Nizere ko utubazo tumwe na tumwe wibaza twabonye ibisubizo. Restons optimistes. Muritwe turacarimo abantu bo kwizerwa.
Nous voulons fonder l’éducation que nous souhaitons dans notre Gakondo Minembwe.
Merci de croire et que Dieu vous bénisse.
GASAZA Tito
Justin Arongera ati:
Frere Tite, merci pour votre email qui, bien entendu, a repondu a certaines de mes questions. Cependant, il serait mieux de planifier toutes nos actions avant meme de conscientiser les gens a cotiser. Pour etre bcp plus clair, je souhaiterai que le comite ad hoc soit mis en place, afin d'etudier en profondeur ikizakorwa nigihe kizakorwa.
Ibikorwa bidafite plan d'action hari igihe usanga abantu babiryamisha ndetse bikaba byaba repousser plus loin. Nubwo tugiye gukora nkumuryango, il faut un plan, tukavuga ngo mu mwaka turizera ko twaba ( projection) dufite amafaranga anagana gutya, ayo mafaranga ashobora azubaka ishuri nakwita ecole pilote. Kandi niba abantu twese twumva ampleur yikibazo cyo kimwe, tureke kuvuga ngo umuntu atange 5$ ku kwezi, cas meme soyons realistes et pragmatiques, tuvuze ngo abantu bifunge imikaba dutange dukurikije categories zabantu, bamwe batange kuva kuri 100$, bandi 50$, 20$ ainsi de suite, ariko icyo gikorwa kikaba cotisation speciale kandi yihuta, kugira ngo dutangire chantier.
Ikindi kandi sinemezanya nawe ko tutakora andi ma forums selon les differents domaines, ibi mbivugiye ko dufite ibibazo byinshi, kandi bimwe tutabikemuriye rimwe nicya education, wasanga biyidindije. EX: Mbere yuko uzaha ababyeyi bacu ishuri, il faudra ko babanza bonyine bakaviga rumwe, bakamenya uko bazafata neza ibyo bahawe, ndetse bakanakangurirwa gushira abana mu mashuri no gufasha mukwishura abarimu, ariko muri situation barimo ubu ubahaye ishuri utabanje ngo ubahuze babitemaguraniramo ugasanga effort yacu yabaye ubusa.Je n'exclus pas caisse non, ndayishigikiye 100% kandi umunsi mwafunguje compte uzayimpe nzatanga umusanzu wanje le meme jour. Ariko twoye kwi limiter mu bitekerezo, dream big, kuko ntacyatubuza kubigeraho turamutse twese, as one, duhagutse.
Uku, hari abantu wobaza ngo akubwire kubyo atekereza kuri education yiwacu akabibura, atari uko yanze iwabo,ariko ariuko nta idee abifitemo, alors que yogira incredible in put muyindi domaine. J'ai un exemple yumwana wo muri Nord Kivu ( un ingenieur) duherutse kuganira anyereka plans zimihanda yakoze za high ways(auto routes) zizakorwa i Masisi. C'est peut-etre bizarre, kumva ibyo ariko nababiezeho babyawe nkuko twavutse, kandi iminsi turimo ni passage oblige ua societes zose ziriho nizabayeho kwisi.
Kuki twi limiter? kuki ?? kuki tutamenya imbaraga zacu?? uku turimo abanyabwenge bakomeye, turimo ibitangaza, seulement tubuze cadre clair na organisation iha buri wese inshingano.
Voila, sinshaka ko icyo gitekerezo gihagarara, kuko c;est une idee geniale, uwakizanye Imana imuhe imigisha, ariko reka dukomeze abandi niba creer, nibazane de nouvelles initiatives...
Justin
1 comment:
-
-
biranejeje cane gusoma ayamakuru mushaka kumenyesha abantu hejuru yagakondo yacu. nukuri nje nfite
imyaka 20 ntuye amerika iyo nunvise untu utekereza kubwoko , biraneze, iconovuga munca bwenge dufite mure kurorera nimuhaguruke mukore yuko umwanuyu ibyamagambo byararangiye , naho kutunvikana kukitugaragaramo gusa nukubyima amtwi , richard
- July 11, 2007 at 9:44:00 AM PDT


text:
Akarere ka Ngororero ni kamwe mu nzego zagaragayemo amakosa mu mikoreshereze y’imari n’umutungo bya Leta, ari na yo mpamvu Komisiyo ishinzwe gukurikirana imikoreshereze y’imari ya Leta mu Nteko Ishinga Amategeko (PAC), yatumije abayobozi bako bari bayobowe n’Umuyobozi wako Ndayambaje Godefroid ngo bayatangeho ibisobanuro.
Kuri uyu wa 28 Nzeri 2016, ni bwo bitabye iyi Komisiyo maze bahatwa ibibazo ku makosa y’icungamari ridahwitse, uruganda rushobora kugahombya akayabo, ikibazo cy’umuhanda wadindiye ndetse n’icyo kutagira umugenzuzi (Internal Auditor).
Ubushishozi buke bushobora guhombya akarere miliyoni 73
Mu makosa y’Akarere ka Ngororero yagaragajwe muri raporo y’Umugenzuzi Mukuru w’Imari ya Leta, harimo imashini zari zigenewe gutunganya umusaruro w’imyumbati zaguzwe akayabo ariko zikaza gutora umugese zidakoreshejwe.
Umuyobozi w’akarere ka Ngororero Ndayamabje Godefroid, yabwiye abadepite iki kibazo cyatewe n’amakosa bakoze mu gutegura igitabo cy’isoko ryo kuzana iyo mashini(DAO).
Ibisobanuro by’Abayobozi b’Akarere ka Ngororero kuri iki kibazo, byatumye Abadepite bemeza ko uwahawe isoko ryo gutegura igitabo cy’isoko ry’izo mashini ari we ukwiye kuba aryozwa ayo makosa, bahera aho bavuga ko ako karere kabigizemo ubushishozi buke.
Umwe mu badepite bagize PAC yagize ati “Ubwo nyine mwahaye isoko umuntu ngo abategurire igitabo cyo gutanga isoko kandi atabifitemo uburambe, wasanga mwarabwiye umuvuzi w’amatungo, akajya kuri internet akazana ibintu na we atazi n’ibyo ari byo.”
Depite Nkusi Juvenal, Umuyobozi wa PAC na we yagize ati “Ikibazo ni iyo nzobere yagiye gukora ‘specification’ (gusobanura imashini zikenewe) ikavuga ko mu bintu biribwa bashyiramo ‘Carbon steel’ (icyuma gikoze mu butare na Carbon)”, ibi bikaba bituma icyuma kizana ingese bitewe n’uko imyumbati ishyirwamo itose, bityo bikaba byahinduka uburozi."
Ayo makosa yakozwe mu gitabo cy’isoko, yatumye imashini rwiyemezamirimo yazanye Akarere katazemera ndetse n’ikigo gishinzwe gutsura ubuziranenge (RSB) cyemeza ko zitujuje ubuziranenge, ariko ngo ntibikuraho ko uwazizanye agomba kwishyurwa.
Rwiyemezamirimo, Sosiyete Global Service Enterprise, yishyuza Akarere ka Ngororero miliyoni 49 z’amafaranga y’u Rwanda ziyongeraho ingwate ye ya miliyoni 24, aho hakaba hatabariwemo indishyi zitandukanye zishobora kuzagenwa n’Urukiko, dore ko ikirego cyamaze gutangwa kandi kikazaburanishwa ku wa Mbere tariki ya 3 Ukwakira 2016.
Ikindi cyatunzwe agatoki nk’ubushishozi buke, ni uko ako karere kakoze umushinga wo kubaka uruganda, kakabanza inyubako zigashyirwamo isima hasi ndetse bakazikinga, aho imirimo yo kuzubaka yarangiye mu 2012, hanyuma kakabona gutumiza imashini katarigeze kabanza kumenya uko zingana, aho zizinjirira n’aho zizashingwa.
Izo mashini ngo zifite ubushobozi bwo gutunganya ibiro 500 mu isaha, bivuze ko mu masaha umunani rwaba rutunganyije toni 4, bikaba byatumye abadepite banakemanga ahazaturuka umusaruro wo gutunganya, dore ko akarere gateganya guhinga imyumbati kuri Hegitari 200 gusa, ariko na zo ngo haracyari imbogamizi yo kubona imbuto.
Umuhanda wari warakorewe inyigo ituzuye
Umuhanda Gatumba – Ndaro – Ntyazo, na wo wagarutsweho cyane n’Abadepite, aho bagaragazaga ko wadindiye kandi ukaba utanakwije ibipimo. Umugenzuzi Mukuru w’Imari ya Leta yari yagaragaje ko wakorewe inyigo ituzuye.
Iyo nyigo yerekanaga ko uwo muhanda ureshya n’ibirometero 22 na metero 6 z’ubugali ziyongeraho na ruhurura. Gusa akarere kemera ko hari aho ibyo bipimo bituzuye.
Uwo muhanda wagombaga kuba wararangiye muri Nzeri 2015, ariko kugeza n’ubu ngo Akarere ka Ngororero ntikarawakira. Ibi ngo bisobanurwa n’uko hagiye hagwa imvura nyinshi ikadindiza imirimo, rimwe na rimwe ikanatera ibiza by’inkangu.
Rwiyemezamirimo yandikiye Akarere ngo akamurikire uwo muhanda, ariko habura abatekinisiye bajya kuwugenzura bitewe n’uko abakozi benshi ba Ngororero barimo bakurikiranwa na Polisi ku byaha bitandukanye birimo n’uwo muhanda.
Akarere ka Ngororero kari mu turere twasubiye inyuma cyane mu mihigo, aho kavuye ku mwanya wa 3 kabonye mu mu mihigo y’umwaka wa 2014/2015 kagera ku mwanya wa 14 mu 2015/2016.


text:
Rwanda | Nyamagabe: Abaturage baratangaza ko hari icyo bagezeho babikesha kwizigamira.
Abaturage bo mu mirenge itandukanye yo mu karere ka Nyamagabe bakorana n’umushinga CHF international Ejo heza baratangaza ko hari icyo bigejejeho nyuma yo guhurizwa hamwe mu matsinda bakanigishwa kwizigamira, ngo kuko ubu basigaye babasha kwibonera bimwe mu byo bageragaho basabye cyangwa se bavunitse. Ubwo bitabiraga umunsi wahariwe kuzirikana kwizigamira wizihijwe ku rwego rw’akarere ka Nyamagabe kuri uyu wa kane tariki 1/11/2012, aba baturage... Read More
Rwanda | Rutsiro : abaturage basobanuriwe ko kwizigamira atari iby’abifite gusa
Abaturage bo mu murenge wa Mushubati mu karere ka Rutsiro bibumbiye mu matsinda akorana n’umushinga EJO HEZA bavuga ko bamaze kubona inyungu zo kwizigamira bahereye kuri bicye, bakaba bahamagarira bagenzi babo kwitabira ibigo by’imari iciriritse n’amabanki kugira ngo na bo bizigamire bityo barusheho kwiteza imbere. Mu birori byo kwizihiza icyumweru cyahariwe kuzigama byabereye mu murenge wa Mushubati mu karere ka Rutsiro ku itariki ya 30/11/2012... Read More


text:
Urwenya-Dore ibaruwa umusore yandikiye umukunzi we ariko agashaka kujijisha kuko se w'umukobwa ntiyashakaga ko bakundana:
Dore ibaruwa umusore yandikiye umukunzi we ariko agashaka kujijisha kuko se w'umukobwa ntiyashakaga ko bakundana:
Urukundo rukomeye nari ngufitiye (rwarashize naho urwango rwo) ruri kwikuba buri munsi. Uko nkubonye (ngira umushiha nkumva) ikintu
cya mbere nshaka gukora (ni ukwishakira abandi bakobwa. Ikintu ntigeze nifuza
) ni ugukora ubukwe nawe. Ubwo duherukana( byari bibi cyane nawe ukibeshya ngo) nifuzaga kugumana nawe!
N.B:Yamuciriye isiri ko ibiri muri ( ) bitarimo maze se arasoma arishima kumbe imitoma yatambutse kare tayari!
Shyiraho Igitekerezo!
Subscribe to: Post Comments (Atom)


text:
Vitamini B1
Vitamini B1 cyangwa Vitamine B1
Aho ikomoka : ibinyampeke cyane cyane ibimeze (céréales germés), umuceri, amatunda (cyane cyane mu maronji-amacunga), amashereka n’amata y’inka, umutonore wa soya, lantiye (lentilles), ubuki.
Ingorane zibaho iyo yabuze : habaho imivurungano mu bwonko, irangwa no kuribwa mu mutwe rimwe na rimwe w’uruhande rumwe, ibijaganyuro mu ntoki no mu birenge, guhondobera, kugira ibyuya birenze urugero nta mpamvu igaragara, kugabanuka k’ubushyuhe bw’umubiri. Habaho kandi imivurungano mu nzira y’ibiryo, irangwa no kubura ipfa ryo kurya (anorexie), kugira iseseme, kuruka, kugabanuka kw’imisemburo yo mu gifu n’amara, bigakorana imbaraga nke, kwituma impatwe (constipation). Habaho n’imivurungano mu mikorere y’inyama z’umubiri, irangwa no gucika intege, kuremara bimwe mu bice by’umubiri (paralysie). Hari n’imivurungano mu migendere y’amaraso, irangwa no guhumeka nabi ubura umwuka, umutima ukabyimba, gucika intege. Iyi vitamini irakenewe cyane mu mikorere myiza y’ubwonko.


text:
Intore z’abarangije amashuri yisumbuye zafashije benshi gusubira mu ishuri
Mu Karere ka Burera habaruwe abanyeshuri 5001 biga mu mashuri abanza n’ayisumbuye, bataye ishuri. Kuri ubu abarenga 3700 bamaze kurisubiramo.
Ubuyobozi bw’Akarere ka Burera buhamya ko mu mezi atandatu intore z’abanyeshuri barangije ayisumbuye, zimaze ku rugerero, zagize uruhare rukomeye mu gutuma abanyeshuri benshi, bo mu mirenge itandukanye, basubira ku ntebe y’ishuri.
Urugero rwo hafi ni urw’umurenge wa Cyanika. Uwo murenge uturiye umupaka uhuza u Rwanda na Uganda. Abenshi mu bana bata ishuri birirwa kuri uwo mupaka ndetse no mu dusantere dutandukanye bakorera amafaranga, ntibabe bagikozwa ibyo kwiga.
Ariko kubera intore z’abanyeshuri barangije ayisumbuye, byatumye abari barataye ishuri babarirwa muri 550 bo mu mashuri abanza ndetse na 13 bo mu mashuri yisumbuye basubira kwiga.
Izo ntore zivuga ko icya mbere zakoze kugira ngo abo banyeshuri bose basubire ku ishuri ari ukujya mu ngo z’abaturage zirimo abana bataye ishuri, bakaganiriza ababyeyi n’abana babereka ibyiza byo kwiga.
Kuba Bapfakurera yarize akarangiza ayisumbuye afite umugore n’abana byabaye ubuhamya busuza benshi mu ishuri.
Ngo bitanzeho n’ingero berekana ko muri iki gihe kwiga, bakajijuka, bakamenya kuvuga indimi bizabafasha mu mirimo itandukanye bazakora hirya no hino.
Bapfakurera Jean Leonard ufite imyaka 37 y’amavuko, ufite umugore n’abana batanu, avuga ko hari benshi yafashije gusubira mu ishuri, nyuma yo kubabwira uko yize akuze, kandi atunze n’umuryango. Yize ibijyanye n’ubumenyamuntu (HEG).
Agira ati “Ni bo banampaye ubuhamya ko kubona umuntu ungana nanjye najya kwiga bituma na bo basubira mu ishuri. Harimo nk’umuturage wari warataye ishuri yiga muri segonderi ariko ubungubu ageze mu mwaka wa gatandatu, ari njyewe umwigishije ibyiza byo kwiga.”
Izo ntore zikomeza zivuga ko mu rugo bageragamo bagasanga ababyeyi ari bo batumye umwana wabo ava mu ishuri, babibwiraga ubuyobozi bugakurikirana ababyeyi, bukabahwiturira gusubiza umwana wabo ku ishuri.


text:
Dore ibara rigezweho ryo gukoresha decoration mu bukwe
Muri iyi minsi hagezweho ibara ry’umutuku kurivangira n’irindi bara rimwe mu gukora decoration y’ubukwe haba ahabera umuhango wo gusaba ndetse n’aho kwiyakirira,ukirinda gukoresha amabara menshi y’uruvange.
Dore uburyo barivangira ukabona bisa neza.
Abantu benshi bakunda ibara ritukura iyo rivanze n’iry’umweru,ni byo akenshi banakoresha muri decorations z’ubukwe.iyo wakoresheje umutuku n’umweru bisaba ko umutuku uba muke kugira ngo bigaragare neza,aho bamwe usanga boroshe intebe n’ameza ibitambaro byera,bakanakenyeza udutambaro duto tw’ umutuku.
Ushobora kandi kugoresha amahema y’umweru maze inkingi zifashe ya mahema ukaba arizo ukenyeza ibitambaro bitukura,ukaba wanateguye itapi itukura inyuraho abageni mu kwinjira.
Hari n’abandi baba bikundirira ibara ritukura cyane ugasanga ari ryo ryiganje naho umweru ari muke cyane.
Umutuku kandi ugezweho kuwuvanga n’ibara ry’umuhondo n’umweru muke ukabona bisa neza
Decoration y’ibitambaro by’umutuku kandi na none iba nziza kuyivanga n’ibara ryu’ubururu ndetse n’umweru.
Nziza paccy


text:
Hari impamvu yatuma Imana yanga kugendana nawe
“ Nuko Uwiteka abwira Yosuwa ati: Byuka. Ni iki gitumye ugwa wubamye? Abisirayeli baracumuye kuko baciye ku itegeko ryanjye nabategetse, bagatwara kubintu byashinganywe, bakabyiba bakirengagiza ndetse bakabishyira mubintu byabo. Icyo nicyo cyatumye Abisirayeli batabasha guhagarara imbere y’ababisha babo bakabaha ibitugu, kuko bahindutse ibivume. Ndetse sinzongera kubana namwe ukundi, keretse murimbuye ikivume mukagikura muri mwe” Yosuwa 7: 10-12
Ubusanzwe abakristo babeshwaho no kumva ko Imana iri kumwe nabo. Mu byago no mu makuba dukomezwa no kumva ko Imana iri kumwe natwe kuko hari aho yavuze muri Yesaya 41: 10 ngo “ Ntutinye kuko ndi kumwe nawe, ntukihebe kuko ndi Imana yawe. Nzajya ngukomeza nikoko nzajya ngutabara kandi nzajya nkuramiza ukuboko kw’iburyo ariko gukiranuka kwanjye” .
Igihe kimwe Mose yinginze Imana ngo rwose yemere kujyana nabo, ndetse akayibwira ko nitabyemera ko bajyana , ibyiza aruko batakwirirwa bahaguruka kuko yari yarasobanukiwe umumaro wo kubana n’Imana ikajyana nawe aho uzajya hose ndetse no mubyo uzanyuramo byose. Imana ishimwe. Imana yashubije Mose ko ibyemeye.
“ Aramusubiza ati: Ubwanjye nzajyana nawe nkuruhure” Kuva 33:14 . Kujyana n’Imana biraruhura bene Data, kubana n’Imana ni ibanga rikomeye. Imana ishimwe.
Nubwo Imana yari yemereye abisirayeli ko izajyana nabo mu rugendo bari batangiye, igihe cyarageze Imana yisubiraho, iravugango ntizongera kubana nabo! Cyari ikibazo gikomeye. Kutongera kubana nabo cyari ikintu gifite ingaruka zikomeye. Kuko Imana niyo yari umutabazi wabo, niyo yari umujyanama wabo kuko igihe cyose bajyaga gukora ikintu bayigishaga inama kandi ikabasubiza, Imana niyo yari ubuhungiro bwabo ku munsi w’amakuba, niyo yajyaga ibarwanirira kuko hari nubwo yababwiraga iti mwe mwihagararire gusa ntimurwane , nimubindekere….. n’ibindi n’ibindi. Ariko igihe kimwe ngo umwe mu bisirayeli akora ku byashinganywe, akora ibinyuranye nibyo Imana yabategetse, maze Imana iva hagati yabo. Icyakurikiyeho ni iki, nuko baneshejwe n’abanzi babo, ngo imitima yabantu igashya ubwoba…..
Mbega kubaho nta Mana ! Byari ibihe bigoye
Hari indirimbo ivuga ngo : Mwami kubaho ntagufite bintera ubwoba n’amaganya, ndetse byabasha no kungeza no mu rupfu vuba!
Natangiye hejuru mvuga ngo hari impamvu yatuma Imana yanga kujyana nawe, cyangwa kubana nawe, none ntayindi , keretse icyaha! Icyaha nicyo kidutandukanya n’Imana . Muri iki gihe Imana yari yabwiye Abisirayeli ko itazongera kujyana nabo, yababwiye ikintu gikomeye: Ngo babanze bakure ikizira hagati muribo! Natwe iyo muri twe hajemo ikizira aricyo cyaha, Imana ntiyongera kugaruka kereka tubanje kucyihana.
Mu nkuru za Samusoni wo muri Bibiliya , ngo hari igihe ikizira cyari cyarinjiye muriwe ( Derira wo mu bafilisitiya) we ngo agakomeza akeka ko nta kibazo, kugeza igihe yikunkumuriye nkuko yari asanzwe akeka ko agifite imbaraga z’Imana, ariko kuko uwazimuhaga ( Imana) yari yisubiyeho , ngo abigerageje biranga.
Kutagira Imana ngo mugendane, niwowe bigiraho ingaruka mbi. Imana yemera kongera gusubukura umubano nawe mugihe ukuye ikizira muri wowe.
Imana idusobanurire.


text:
Uburyo urukundo ruhatse byose
Yesu ubwo yavuganaga n’abigishwa be yababwiye byinshi kubijyanye n’amategeko, ntiyabahatiye kuyakurikiza no kuba imbata zayo, icyakora yiyerekanye nk’uwaje kuyakomeza. Ku bwe yahisemo kuyahinira mu ijambo rimwe ryitwa urukundo, ni ukuvuga gukunda Imana na mugenzi wawe byonyine birahagije ngo no gukurikiza andi mategeko bikorohere.
Umwe mu bafarisayo w’umwigishamategeko yigeze kubaza Yesu ati tubwire itegeko riruta ayandi, aramubwira ati ‘’Ukundishe Uwiteka umutima wawe wose, ubugingo bwawe bwose, ubwenge bwawe bwose, kandi ukunde mugenzi wawe nk’uko wikunda.’’ Matayo 22: 37
Yesu yaravuze ngo muri aya mategeko yombi ni mwo ibyahanuwe byose n’amategeko bisohorera, nibyo yuririraho. Matayo 22:40
Iki gisubizo kandi Yesu yigeze kugisubiza umuntu washatse kumugerageza, amubaza ati nkore nte ngo ndagwe ubwami bw’Imana?’’ Luka 10:27
Ijambo ry’Imana rivuga ko umuntu udakunda aba atazi Imana, noneho hari indi ngingo ikomeye idusaba gukunda abanzi bacu, tekereza nawe umuntu araguhemukiye ariko Imana ikarenga ikagutegeka kumukunda! Ntabwo biba byoroshye ariko birakwiye.
Uramutse ukunda Imana ntiwakwifuza kuyihemukira, waharanira gusohoza amategeko yayo, kimwe nuko ukunda mugenzi wawe ntiwamwifuriza ikibi. Amategeko yose yaba ayo Imana yahaye Abisirayeli cyangwa n’ibyo Yesu yagiye agarukaho biba biri hagati n’Imana n’abantu ndetse n’abantu n’abandi. Umusaraba Yesu yabambweho iyo uwitegereje ubona hari igice kiva hejuru kijya hasi ari cyo twavuga ko gihuza Imana n’abantu, hakaba ikindi gice kiva iburyo kijya ibumoso twavuga ko Yesu yahuje abantu n’abandi nyuma yo kuduhuza n’Imana.
Niyo mpamvu ukunda Imana agakunda na mugenzi we aba amaze gushyiraho urufatiro rwiza rumufasha kubahiriza amategeko y’Imana.
Urukundo ni ikintu gikomeye. Hari umuririmbyi wavuze ngo twemezwa n’iki ko tuzajya mu ijuru, arasubiza ngo ni Umwuka w’Ihoraho, hepfo yaravuze ngo mugihe ubona ko utagifite urukundo menya ko uwo Mwuka yabonye ko uyoborwa n’umubiri wawe, birumvikana akigendera, musabe uti garuka. Ni ukuvuga ngo igipimo cy’Umwuka wera n’ikigero cy’agakiza gifitanye isano n’igipimo cy’urukundo ukunda Imana na mugenzi wawe.
Hari umuntu wavuze ngo kuvuga ko Imana igira urukundo ni ukubipfobya abubwo nayo ubwayo ni ni urukundo, ni ukuvuga ngo ahantu hatari urukundo ushatse wakwanzura ko nta Mana ihari. Undi muririmbyi yaravuze ngo niba naniwe urugendo uzanyibutse urukundo. Ni ukuvuga ninanirwa urugendo rugana mu ijuru bizambere ikimenyetso ko urukundo rwagabanutse, sinzasaba rero ko Imana inyibutsa urugendo nubwo ari rwo nagizeho ikibazo, ahubwo ikibihatse ni urukundo abe ari rwo Imana izanyibutsa, Imana ishimwe!!!
Nshuti nifuzaga kukwibutsa ko urukundo ukunda Imana na mugenzi wawe ni rwo rugaragaza ikigero cy’agakiza ugezeho. Urukundo ruhatse byose kandi nirwo rudushoboza gusohoza amategeko y’Imana yaba aduhuza nayo cyangwa aduhuza n’abandi. Imana iguhe umugisha!!